AINHOA VITORIA: “Satisfayerra iritsi da gurera ere” — Gaztezulo\nAINHOA VITORIA: “Satisfayerra iritsi da gurera ere”\nAINHOA VITORIA: “Satisfayerra iritsi da gurera ere” Ainhoa Vitoria (Arrasate, 1988) irrati-esatariak GAZTEA irrati-katean gomendio musikal ugari bezain interesgarriak proposatzen dizkigu, beti irribarrea ahoan duen ahots atseginez. Zer gomendatuko ote digu sexu kontutan? https://www.gaztezulo.eus/albisteak/ainhoa-vitoria-201csatisfayerra-iritsi-da-gurera-ere201d https://www.gaztezulo.eus/albisteak/ainhoa-vitoria-201csatisfayerra-iritsi-da-gurera-ere201d/@@download/image/sexumatoia_Ainhoa vitoria_03.jpg\nAinhoa Vitoria (Arrasate, 1988) irrati-esatariak GAZTEA irrati-katean gomendio musikal ugari bezain interesgarriak proposatzen dizkigu, beti irribarrea ahoan duen ahots atseginez. Zer gomendatuko ote digu sexu kontutan?\nGirls (Lena Dunham, 2012) telesaila, adibidez.\nGogoan dudan lehen muxua Ezcaray-ko festetan, barraken parean. Oso xarmangarria dena.\nBere aurpegia nolakoa den jakin gabe bai, baina aurretik elkarrizketa bat izan beharko genuke. Beraz, itsu-itsuan ez! –barreak–.\nZita batean inoiz esan behar ez dena?\nEz naiz ez matxista, ez feminista.\nEz ditut erabili, baina ez tresna hauen kontra nagoelako, e! Aukera interesgarria iruditzen zaizkit.\nLigatzeko zeinek ematen du emaitza hobea, parrandaz parranda ibiltzeak ala jende berria ezagutzeko ikastaroren bat egiteak?\nLigatzea zer den zehaztu beharko dugu! Parrandaz parrandakoak emaitza azkarragoa ematen du, baina agian ez da horren iraunkorra izango. Ez baduzu gustoko: agur! Ikastaro batean ordea, ezagutu eta zita bat edukitzearena prozesu luzeagoa iruditzen zait. Zita ostean, ez bazaizu gustatu, hurrengo klasean ikusi beharko duzu. Hala eta guztiz ere, zita hori edukitzeko prest dagoenak zerbait iraunkorragoa nahi duenaren seinale, ezta?\nBiok aktiboak izatea gustatzen zait.\nNahiago dut ardoaz arduratu.\nEz! Baina noizbait agian animatuko naiz. Kantu batzuk okurritzen zaizkit!\nAhal dela, argi baxua.\n“Ez erantzun segituan. Itxaron pixka bat”.\nErosoena ohea da. Baina, e! Sukaldean bat-batean sortutako sexualdiak ere ederrak dira!\nEz, baina ziur nago beraiek desorosoago sentituko liratekeela.\nZinema areto batean, filma hasi baino lehen. Ilunpean, eta hondoan musika.\nInoiz probatu al duzu kontsoladore edo antzeko gailurik?\nSatisfayerra iritsi da gurera ere.


EHGAM-DOK EUSKARAZ: > Komunikatuak: Bizkaiko 28 Koordinakundea > 30 URTE GEROAGO, KALEA GEUREGANATZEN\n> Komunikatuak: Bizkaiko 28 Koordinakundea > 30 URTE GEROAGO, KALEA GEUREGANATZEN\n30 URTE GEROAGO, KALEA GEUREGANATZEN\nEHGAM-DOK, 2008-06-28 # Ekainak 28 Koordinakundea: Aldarte, Bizigay, Euskal Hartzak, EHGAM, Hegoak, Mass Medeak, eta Queer Ekintza\n1895ean Oscar Wilde, Lord Alfred Douglas-ekin izan zuen harreman homosexualagatik epaitua kondenatua eta deuseztatua izan zenean, geure duintasuna defendatzeko bandera goratu egin zen.\n1917an, Carmen de Burgos kazetari eta idazleak, bere garaian ere ikusten zuen aniztasun sexuala islatzen zuen bere eleberrietan, bereziki lesbianak aipatuz, beraiek izan bait ziren arau sexual guztiak hautsi zituztenak. Eta garai berean, bere pertsonaia batek Askatasunaren banderan bere maitasunik handiena brodatzen zuenean, Federico Garcia Lorcak gaur bezalako egun batean inspiratu nahi gintuela zirudien.\nHolokausto naziaren garaian, beraien sexualitateagatik erahilak izan ziren milaka emakume eta gizonen omenez, triangelu arrosa zein beltzen banderak goratu ziren.\n1969an, marikak, trabeloak, transexualak, txaperoak, putak eta bollerak, Stonewall Inn-etik irten eta harrotasunez kaleak eskuratzera atera ziren. Gure askatasun sexualaren alde borrokatu zuten eta Ortzadarraren bandera oinordetzan utzi ziguten.\nLambda hizkia, ortzadarra, gameto bikoitza, aizkora bikoitza edota hiruki arrosa eta beltzak, guzti horiek dira gure banderak.\n1977an mugimendu gay eta lesbikoak, gure eskubideak defendatzeko lehen manifestaldia deitu zuen Bilboko kaleetan zehar eta era zakarrean disolbatua izan zen. Zalantzarik gabe, Historia, Askatasuna lortzeko gogoaren ahalegina da.\nEhun, berrogeita hamar, hogeita hamar urte geroago, oraindik ere beraien borrokak geureak dira; geure espazio publikoak, askatasun eta errespetuzko espazio ereduak izatea nahi dugun guztionak. Askatasun eta errespetuzko espazio hauetan, gizartearen bizitza-aniztasuna agerian egongo da eta inork ez dizkigu geure nahiak eta desioak oztopatuko, are gutxiago estatuak bere legeekin. Ez diezagutela esan non, nola, noiz eta norekin egon behar dugun.\nEhun, berrogeita hamar, hogeita hamar urte geroago, oraindik ere generoak, etniak, gaitasun funtzionalek, gaixotasunak eta ondasunak ezberdintasunak eragiten dituzte gure garapen sexualean. Ez gaitezen engaina, oraindik ere emakume, transexual, etorkin, beltz, atso, txiro, hies, eta ezindu berbak, homosexual hitzari eransteak, isiltasun, diskriminazio eta estigmatizazio gehigarria dakar. Eta Askatasuna lortzeak, azken baldintza hauek kontuan izanik, esfortzu handiagoa suposatzen du.\nGaur, berriro ere, askatasun espazio ezberdinak aldarrikatu beharra dugu, eta arrazoi ugari:\nGure sexualitate anitzak, askatasun espazio gisa aldarrikatzen ditugu. Belaunaldien arteko harremanak gero eta zigortuago daude, bai poliziaren bai gizartearen aldetik. Poliziaren eraso eta atxiloketekin batera, komunikabideetatik ia egunero heltzen zaizkigu gure sexualitatea gehiegikeriarekin, hilketekin edota sexu delituekin lotzen duten albisteak.\nIa 20 urte pasa dira Osasunaren Munduko Erakundeak homosexualitatea gaixotasun sikiatrikoen sailkapenetik atera zuenetik eta oraindik ere larritasunez ikusten dugu homosexualitatea eta lesbianismoa azaltzeko zientzilariek ematen dituzten arrazoi bilogizistak. Joan den astean, suediar zientzilari batzuen ikerketaren berri ezagutu genuen. Bertan lesbianen eta gay-en garuna nolakoa den zehazten ahalegintzen ziren. Zein ekarpen dakarkigu honek, gure sexualitatea bizitzerakoan ?\nGeure gorputza askatasun espazio gisa aldarrikatzen dugu. Transexualitatea ez da gaixotasun mentala, bere garaian homosexualitatea eta lesbianismoa izan ez ziren bezala, eta gaixotasun mentalen sailkapenetik (DSM eta CIE) kentzea exijitzen dugu. Garena eta ez garenaren erabakia ez dagokio ez medikuntzari ez psikologiari ezta politikariei ere, pertsona protagonistei baizik. Eta hauek jasan behar izaten dituzte, existitu behar ez luketen diagnostikoen bidegabekeriak.\nGaur, geure eskubideon defentsan atzerapausorik eman gabe, kalea, gure gorputzak eta gure desioak erabil ditzagun.\nHitz hauek geureak egiten ditugu: Ongi etorria kaos-a, askatasunaren zantzua bait da.\ngaiak: Bilbo, Bizkaia, EHGAM, Ekainak 28, Komunikatuak


Gaztetatik dantzan - Ahotsak.eus\nGaztetatik dantzan
Hamabi urte ingururekin hasi zen dantzan, herriko plazan. Gizonek ordaindu egin behar izaten zuten eta kalabaza emanez gero haserretu egiten ei ziren. Elorrioko plazan "granbolia" (gramola) egoten zen, eta jaietarako Arrasateko edo Durangoko bandak etortzen ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELO-028-009 kodeko bideoa nahi duzula aipatzea: ahotsak@ahotsak.eus\nHamabi urte ingururekin hasi zen dantzan, herriko plazan. Gizonek ordaindu egin behar izaten zuten eta kalabaza emanez gero haserretu egiten ei ziren. Elorrioko plazan "granbolia" (gramola) egoten zen, eta jaietarako Arrasateko edo Durangoko bandak etortzen ziren.\nGaia(k): Familia eta harremanak » Lagunartea eta familia » Gaztetako ibilerak , Aisia » Kultura » Musika\n-Akordatzen zara lelengo aldiz erromeixa batera noiz joan ziñan?\n-Plazara, granbolie euen da, hortxe ikesi giñuen dantzan. Dantzan bere berezkue neuken nik. Dantzan ikusi hamabi urtegaz edo. Eta gero bestetik auzoko neska ta mutil danok batera bejatzen giñen kalera.\n-Bai, kuadrillia giñien, kuadrillia giñien, hamabost bat ero iguel. Da bai kalera bejatu alkarraz neska ta mutill da bai ixon be bai.\n-Zenbat urtekin esan dozu?\n-Hamabi bat urte arte ero.\n-Plazan orduan eitten ziñuen dantzan. Sueltua edo agarraua be bai?\n-Bai, danera, danera. Baiña sueltue be asko. Da agarraue gero gizonai kobrau eitte(n) otsen plazan, txapatxo bat ipintte(n) otsen, ta kalabazak emoten botsazuz ba ha galdu itte(n e)ben, ha pagau eben-da.\n-Ze pagatzen zeben, pieza bakoitzeko ala?\n-Ez, baten, baten. Baiña ha pagau dabe ba dantzan eitteko. Ta gero ba neskak pe okerrak eta saso baten kalabazak pe emon itten giñutzezen. Da, bueno, nik behin bakarrik emon notsazen, behin, da bertan garbatu xatan da kitto.\n-Hasarretu eitten zien mutilak?\n-Hasarretu itten zien. Pagau eben txapie ta, bai. Bueno, ba holan.\n-Erromeixa-lekuak kaliaz aparte, nora joaten ziñaten erromeixara?\n-Juen kanpora ni enintzen jueten, e.\n-Hemen inguruan baiña, auzuetan?\n-Auzuetan. Auzuetan eta gero granbolie euen plazan, da herrixen.\n-Zeintzuk zien hemen erromeixa onenak auzuetan?\n-Eztakitt onenak ero zer. Soiñojollak zien. Plazan ez, plazan granbolie, baiña ostien soiñojollak zien. Da jaixetan, Elorrixoko jaixetan Durangoko musikie da Mundragokue etorte(n) zien, etorten ez, ekarri itten zittuen, da harek joten zittuen piezak markatzen giñuzen, bueno!, bueno!\nUmore Ona eta Bergarako Orfeoia\nGazte garaiko pasarte barregarriak\nMusikaren garrantzia 80. hamarkadan\nEspainiako txapelketa irabazi zuenekoa\nMaristetan hasi zen Jose kantuan


Irekia Eusko Jaurlaritza - Gobierno Vasco :: Eusko Jaurlaritzak kolektiborik kalteberenei eta familiei zuzendutako gizarte-laguntza berriak onartu ditu (Gobernu Bilera 2020-03-24)\nEusko Jaurlaritzak kolektiborik kalteberenei…\nGaur astearteko Gobernu Kontseiluak, inor atzean ez uzteko premisari jarraikiz, ezohiko hainbat neurri sozial gaitu ditu euskal familiei eta pertsonei laguntzeko (eta, bereziki, kolektiborik kalteberenei). Neurri horiek pandemiaren beste ondorioak jasaten ari diren edo jasango dituzten pertsonei zuzenduta daude.\nAlde batetik, Eusko Jaurlaritzak 16 milioi eurotan gehitu du (27,5etik 43,5era) Enpleguko eta Gizarte Politiketako Sailak aurten gizarte-larrialdietarako laguntzetara bideratu zuen urteko aurrekontua. Gainera, funts berri bat sortu du bazterketa-arriskuan edo bazterketa-egoeran dauden pertsonei laguntzako eta haurren pobreziari aurre egiteko. Zehazki, 10 milioi euro bideratu ditu horretarako. Azkenik, lan-bizitza eta familia-bizitza kontziliatzeko laguntza-programa aldatu egin da. Izan ere, egoera berriak txertatu dira eta jaso beharreko zenbatekoak gehitu dira, 15 milioi euroko aurrekontua gehituz.\nEkonomia globalari eta etxeko ekonomia askori erasango dien egoera berezi eta berri honek kaltetutako kolektiborik ahulenei zuzendutako lehen ekintzak dira.\nGobernu Kontseiluak gaur hartu dituen lehen neurrietako bat 2020ko gizarte-larrialdietarako laguntzetarako aurreikusitako urteko zuzkidura 16 milioi eurotan gehitzea izan da. Horrela, beraz, Enpleguko eta Gizarte Politiketako Sailaren ekarpena 27,5 milioi eurotik 43,5 milioi eurora igoko da.\nGLLak etxebizitzaren mantentzearen eta arropari, hezkuntzari, prestakuntzari eta osasun-arretari lotutako lehen mailako premien ondoriozko gastu mota orotara bideratzen dira. Azken batean, bizitzako oinarrizko premiei erantzuteko beharrezkoak diren gastuak dira. Familiek oinarrizko gizarte-zerbitzuen bitartez eska ditzakete, eta Euskadiko udalek jasotzen dute Eusko Jaurlaritzaren guztizko aurrekontutik dagokien zati proportzionala, biztanlerik kalteberenen artean banatzeko.\nGaur 2020. urterako onartu den aurrekontu-gehikuntzaren bidez, Euskadiko familiarik pobretuenen ekonomiek jasan dezaketen okerragotzearen ondorioz datozen asteetan edo hilabeteetan sor daitekeen eskariari erantzuteko funtsak jarriko ditu Eusko Jaurlaritzak udalen esku.\nLaguntza hauek herrietako gizarte-zerbitzuetako bulegoetan tramitatzen dira.\nFunts berria bazterketaren esparruan\nEgoera honetan, Eusko Jaurlaritzaren ustez beharrezkoa da bazterketa-egoeran edo egoera hori jasateko arriskuan dauden pertsonentzako baliabide gehigarriak aktibatzea, krisi-egoera honek ahalik eta ondoriorik txikiena izan dezan eta pertsona horiek larriki kaltetu ez ditzan. Horretarako, 10 milioi euroko funts berri bat sortu du. Funts horren bidez, alde batetik, haurren pobreziari aurre egin nahi zaio, baliabiderik ez duten familiei lagunduz, eta, bestetik, beste kolektibo kaltebera batzuk (zirkunstantzia hauetan are kalteberagoak direnak) babestu nahi dira, hala nola bazterketa-baliabideen erabiltzaileak, etxerik gabeko pertsonak eta krisiaren ondorioz laguntza behar izango duten pertsonak. Kasu horietan, bizitokiak, mantenua eta premiazko materialak eskainiko dira. Halaber, laguntza emozionaleko mekanismoak indartzea aurreikusi da, laguntza hori eskatzen duten pertsonei eusteko eta laguntzeko eta gizarte-zerbitzuen sistemaren kolapsoa saihesteko.\nLan-bizitzaren eta familia-bizitzaren kontziliazioaren arloan dauden laguntzak malgutzeko eta aldi batean luzatzeko, jaso beharreko zenbatekoak gehitzea eta jasotzeko baldintzak aldatzea erabaki du gaur Eusko Jaurlaritzak. 15 milioi gehiago bideratu dira.\nAlde batetik, 16 astera bitarteko aitatasun- eta amatasun-baimenak parekatzeko programan, gurasokidea (eskatzailea ez dena) diruz lagunduko den jarduketa osoak dirauen aldian Gizarte Segurantzan alta emanda egoteko betekizuna malgutu egingo da, enpresarekiko lan-harremana COVID-19ren ondorioz etenda geratzen denean ere baimena ematen jarraitu ahal izateko, betiere kontratuaren etetea diruz lagunduko den jarduketaren aldian gertatzen bada.\nBestetik, malgutu egingo dira lan-bizitza eta familia-bizitza kontziliatzeko laguntzak, eszedentzia hartzeko edo lanaldia murrizteko laguntzen bidez, era horretan ikastetxeen eta arreta-zentroen itxierak eraginpean hartutako adingabeak eta/edo mendeko pertsonak edota Covid-19k kutsatutako edo isolatutako pertsonak zaindu ahal izan daitezen. Ildo horretan:\nLaguntza horiek emateko gutxieneko aldia malgutu egingo da. Orain arte 59 egunekoa zen aldi hori, eta orain txikiagoa izan daiteke, betiere datak bat badatoz zentroen itxierarekin edo diagnostikatutako pertsonek isolatuta egon behar duten denborarekin.\nLaguntzen zenbatekoak bikoiztu egingo dira.\nAdingabeak zaintzeko laguntzen kasuan, adina luzatu egingo da, eta 14 urtetik beherakoak hartuko dira kontuan adingabeak zaintzeko eszedentzietarako eta lanaldi-murrizketarako laguntzetan.\nLaguntzak atzeraeraginezko izaerarekin malgutuko dira, ikastetxeak itxi ziren egunetik aurrera.\nLaguntza hauek telematikoki tramitatu daitezke, www.euskadi.eus webgunearen bitartez, non zalantzak ere argitu daitezke. Edozein modutan, 012 telefonora ere deitu daiteke informazioa lortzeko.


Zaborra kanpoan uzteagatik isunak jarriko dituzte - Tolosaldea - Tolosaldeko ataria\nZaborra kanpoan uzteagatik isunak jarriko dituzte\nTolosaldeko Ataria 2020-05-13 19:59\nIbarrako eta Villabonako udalek oharra zabaldu dute, udaltzaingoa isunak jartzen hasiko dela jakinarazteko herritarrei.\nKonfinamendua ezarri ostetik errefusa eta organikoa botatzeko edukiontziak zabalik dituzte Ibarran. Bada, Igor Zapirain herriko alkateak azaldu duenez, jende multzo batek ez du errespetatzen edukiontzien erabilera. Izan ere, bere sare sozialetan herriko edukiontzien irudi bat zabaldu du eta bertan ikus daiteke jendeak edukiontziz kanpo uzten dituztela hondakinak. "Organikoa eta errefusaren edukiontziak irekita jarri ditugu, eta orain behintzat aitzakiarik ez dago".\nUdaltzaingoa esku hartzen hasia dela azaldu du: "Norbait harrapatzen badugu zaborrak edukiontzitik kanpo uzten, txakur kakak ez jasotzen edo kaleko katuei jana ematen, udaltzainak zuzenean isuna jarriko dio". Azaldu duenez, dagoeneko isun batzuk jarri dituzte zaborragatik. Bestalde, gogorarazi du zamalan guneetan autoak aparkatzen dituzten herritarrei ere isuna jarriko zaiela. "Bide ertzeetan dauden zamalan guneetan jendeak bere autoa uzten badu, kamioia errepide erdian geratzen da, eta errepidea libre mantendu behar dugu edozein larrialdi egoeretarako".\nVillabonako Udalaren oharra, argazkiari erreferentzia eginez: Horrela zegoen atzo kale Berriko edukiontzien gunea. Zergatik ez dira poltsak edukiontzietara sartzen? Udaletik hondakinen poltsak edukiontzietan sartzea exijitzen dugu. Ohartarazten dugu udaltzaingoa poltsak lurrean utzen dituztenei zigor neurriak ezartzen hasiko dela".\nIngurumena Amasa-Villabona Ibarra


BBC Worldek, Bizkaiak diseinatutako finantziazio proiektu berritzaile berria nabarmentzen du BBC Worldek, Bizkaiak diseinatutako finantziazio proiektu berritzaile berria nabarmentzen du\nHome Gizartea Ekonomia BBC Worldek, Bizkaiak diseinatutako finantziazio proiektu berritzaile berria nabarmentzen du\nBBC nazioarteko katea, BBC World Service, astero 210 milioi pertsona baino gehiagotara heltzen da. Ematen duten programetariko bat Tech Tent da, Rory Cellan-Jonesek, ekonomia eta teknologian adituak gidatua, zeinek munduan zehar teknologiari buruzko azken berriak aurkezten ditu.\nHurrengo ostirala, otsailak 3an ematen den programan, Tech Tentek, Bizkaiko Foru Aldundiak udaberrian martxan jarriko duen “Fondo Innova”-ri segmentu bat dedikatu dio. Honek I+D eta berrikuntzari laguntza ekonomikoa ematea du helburutzat. Programa zein hutsunea, WorldRemit, edota Snapchatek New Yorkeko Boltsan izandako lehorreratzearekin.\nNazioarte mailan erreferentea den irrati programa honetan finantziazio herrimanta hau agertzearen arrazoia, herrialde edo erreinu batek herritarrei beraien aurrezkiak lurralde berdineko enpresen I+D proiektuetara zuzentzea baimentzen dien lehen aldia delako, hau egitean errenta gaineko zergan deskontu bat lortuko dute. Herritarrek inbertzio produktibo eta etorkizuneko inbertsioetara zuzendutako kapitala, maileguak izenpetzen ari den elkarrekiko bermea duen elkarteak babestua.\nPrograma honetan bildutako informazio-elkarrizketan, eta honetako arduradunak zein Lucy Marcus, teknologia arloko inbertsioen aholkulariak adierazita, Bizkaiko Foru Aldundiak aipatutako erreflexioa nabarmentzen du:\n“gobernu batek bere Startups eta PYMEei berritzaileak eta ekintzaileak izatea eskatzen badie, erakunde hori ere horrela izan behar da eta guk hori egin dugu”\nHilabete gutxitan BBC Worldek bere interesa euskal berrikuntzan zuzentzen duen bigarren aldia da, konkretuki, Bizkaian. Urrian, kate honetako albistegian Ivan Jimenez elkarrizketatzen zuen, bizkaia:talenteko Zuzendari Exekutiboa.\nProgramaren audioa usten dizuegu, programa dagoen BBC webgunearen esteka, eta funts honen ezaugarri garrantzitsuak biltzen diren Expansión egunkari ekonomiko espainolaren esteka.\nNota: Kasu honetan, biltzen ditugun informazioak guztien eskura jartzeko erabiltzen dugun itzulpen sistema automatikoa ezin da erabili, elkarrizketa bati buruz ari garelako. Ahal dugun arinen, gure itzultzaile boluntarioek amaitzen dutenean, informazioa eskura jarriko duten azpitituludun bertsioak jarriko ditugu.\nPrevious articleKantari, zuk abesteko 500 euskal abesti zure mobilean jartzen dituen aplikazioa.\nNext articleBilbon ospatutako ezkontza indiar baten bideo harrigarria


Harpidetu - Soziolinguistika Klusterra\nSoziolinguistika Klusterrak hamabostean behin argitaratuko du Soziolinguistika albistaria. Tresna honen bidez soziolinguistika arloko azken berriak bildu eta zabalduko ditugu. Modu honetan, hamabostekari honek soziolinguistikari buruzko azken albisteen, ikerketen, liburuen edota jardunaldien berri emango digu, besteak beste, eta nolabait egunean egoteko aukera eskainiko digu.\nAlbistaria modu zuzenago batean eskuratzeko aukera ere badago, e-mail bidezko bidalketak egiten baitizkiegu harpidedunei. Beraz, interesa izanez gero, hemen duzue gure albistariaren helbide zerrendara harpidetzeko aukera.\nBestalde, albistaria@soziolinguistika.eus helbide elektronikoa eskuragarri duzue gurera soziolinguistika arloko azken albiste interesgarriak bidali eta gure albistarian txerta ditzagun, edota zuen edozelako iradokizunak jasotzeko.


Etxalar - Uraren Bailarak\nBaztan-Bidasoko mapa turistikoa\nBesta eta ospakizunak\nHome Herriz herri Bortziriak Etxalar\nBiztanleak: 804 (2016)\nAzalera: 47,05 km2\nEtxalar mendi eta basoz inguraturik dagoen herri polit eta lasaia da. Sara, Bera, Lesaka, Igantzi eta Baztan ditu mugakide. Usategiengatik batez ere ezaguna bada ere, honen herri arkitektura ederragatik nabarmentzen da Etxalar. Bere kaleetatik etxeen edertasun eta historiaz goza daiteke eta Andra Mari Birjinaren eliza kanpoaldeko lorategian, herriaren bereizgarri diren estelak aurki ditzakegu. Bere eraikuntzen artean, Erdi Aroko Gaztelu dorrea dago, Tximista erreka ondoan kokatua eta garai batetan Nafarroako Erreinuko arma-leku izan zena. Herri arkitektura interesgarri eta zaindua du, eta horregatik eman diote herriak edertu eta hobetzeko Turismo Sari Nazionala.\nHerriko bestak: Abuztuaren 14tik 18ra ospatzen dira Andra Mari Zaindariaren egunaren inguruan (abuztuaren 15ean). Hainbat egunez musika, dantza eta hainbat ekitaldiren ondorean, abuztuarean 18an, bestetako azken egunean ospatzen den “asau” bazkari herrikoiak ixten ditu bestak.\nInauteriak: Ortzegun gizenean, eskean ibiltzen dira goizez etxez etxe eta arratsaldez antzerkiak herrian zehar Landagain eskolako haurren eskutik. Igandean Kintoen bazkariak izaten dira. Herriko kinto desberdinek bazkariak antolatzen dituzte. Inauterietako astelehenean, herriko gazteak herriko baserrietan barna eskean ibiltzen dira. Asteartean, mozorroen desfilea egiten da goiz-eguerdian. Arratsaldez musika eta animazioa egoten da.\nGasna eta artisau feria: Ekaineko lehen igandean.\nSan Juan Suak: Ilunabarrean berendu-afari herrikoia frontoian. Herriko itzulia egin ondotik suak pizten dira plazan.\nUsategietako tradizioaren besta: Usategietako sasoia hasi aurretik ospatzen den besta da. Iraileko azken edo azken aurreko igandean izaten da.\nUsategietako igandea: Urriko 3. Igandean ospatzen da.\nEla-ela: Abenduaren 31an herriko haurrak eskean ibiltzen dira etxez-etxe “Urtatxa” biltzen eta “ela-ela” kantatuz.\nInteres turistikoa duten lekuak\nEtxalarrek duen gauza aipatuen eta ezagunena da. Erdi Arotik hasita, sarez egiten den ehiza mota berezia. Sara eta Etxalarko mugaren bi aldeetatik jasotako trepetan, zatarra eta makila tresna dituztela, hamahiru pertsonek egiten dute ehizaldia, urriaren 1etik azaroaren 20ra arte.\nBaztan eta Etxalar banatzen dituen Infernuko errekaren gainean eraiki zuten Karlismo garaian. Gerra zibil garaian, klandestinoki funtzionatu zuen eta inguruko herritarrek artoa eramaten zuten bertara honekin irina egiteko. Errota alde batetik Etxalarko lurren gainean dago eta bertzetik Lekarozkoetan, bi herrietatik joaten ahal da bertara. *Infernuko errota mendi ibilbidea Etxalartik (SL-NA 13, erraza, 10,300 km) Joan etorriko ibilbide lineala da. Etxalartik Zugarramurdirako bidean dagoen Orizki gaineko aparkalekutik hasten da.\nSanta Krutz ermita eta zubia\nXVI. mendean eraikia (1500-1550), barnean Jesukristoren XVI. mendearen hasierako irudia dago. Sarrerako lorategia garai desberdinetako gurutzez inguratua dago eta estilo erromanikoko zubi eder bat dago. Santa Krutz egunean bertan meza ospatzen da. Kondairak dion bezala, ondoko belardi handian inguruko sorginek akelarreak ospatzen omen zituzten.\nEtxalarko Turismo Bulegoa\nJauregieta 5 (Kultur Etxean)\nTel. 948 635 386\nEtxalarko webgune turistikoa\nTel. 948 635 005\n2019 © Aviso legal | Política de privacidad | Política de cookies | Diseño web: Baztanet\nUtilizamos cookies para darte la mejor experiencia en nuestra web. Puedes informarte más sobre qué cookies estamos utilizando.


Carmen Rodriguez Suso koordinatzaile nagusiaren dimisioak amaiera eman diezaioke Musikenek azken bi urteetan bizi izandako egoera aztoratuari. Goi mailako musika eskolaren kudeaketarako eratutako bi batzordeek izango dute orain Musikenera normaltasuna eramateko ardura, eta batez ere, musika hezkuntzari kalitatea itzultzeko erronka.\nDonostiako Bulebarrean kontzertuak eskaini zituzten Musikeneko ikasleek, besteak beste, zentroak bizi zuen egoera salatzeko.Juan Carlos Ruiz / Argazki press\nUztaileko lehenbiziko astean bukatuko da ofizialki ikasturtea Musikenen, baina ez edonola. Badira egunak ikasleak klasera ez doazela, zentroaren kudeaketa salatzeko greban. Carmen Rodriguez Susok gidatutako zuzendaritza taldearen jarreraren kontra azken bi urteetan piztutako mobilizazio eta protestetan azkena izan da iragan maiatzaren 19an hasitako greba. Helburua argia zen, Musikene normaltasun egoerara itzultzea, eta horretarako, ezinbestean, Rodriguez Susok kargua uztea. Iragan ekainaren 15ean eman zuen dimisioa koordinatzaile nagusiak. Hori izan zen “konponbiderako lehenbiziko pausoa”, Musika Hizkuntza eta Hezkuntzaren Pedagogiako ikasle den Beñat Rallaren ustez.\n2009ko urrian izendatu zuten Rodriguez Suso Musikeneko koordinatzaile nagusi, eskolako patronatuko presidenteak, Eusko Jaurlaritzako Hezkuntza sailburu Isabel Celaak, hala proposatuta. Kargura iritsi eta hilabetera egindako adierazpenetan, “metro koadroko horrenbeste irakasle eta kudeatzaile on izatea Musikeneren harrotasunerako arrazoi nagusietako bat” zela nabarmendu zuen Rodriguez Susok.\nHitzok, ordea, ez zetozen bat errealitatearekin. Izendatu eta gutxira Musikeneko araudi organikoa bertan behera utzi eta zentroko zuzendari artistikoa eta zuzendari kudeatzailea kaleratu zituen Rodriguez Susok, haientzako ordezkorik aurreikusi gabe. Orduan jakin zen eskolako hainbat karguk eta sailburuk dimisioa eman zutela ere, politika berriarekin haserre. Politika horrek Musikenerako aldaketa sakonak aurreikusten zituen, Susoren aurretik egondako zuzendaritza taldeak musika eskola egoera “jasanezinera” eraman zuela argudiatuz eta murrizketa ekonomikoak ezinbestekoak zirela azpimarratuz. Zentzu horretan, eta eman berriak ziren kaleratzeak zirela eta, “egoerak larritasunez hartu beharreko zenbait neurri exijitzen” zituela adierazi zuen Pedro Luis Ariasek, Eusko Jaurlaritzako Unibertsitate eta Ikerkuntzako sailburuordeak.\nIrakasleen, eta batez ere, ikasleriaren artean sortzen hasiak ziren ahots kritikoak areagotu besterik ez zituzten egin zuzendaritzaren neurri berriek. 2010eko otsailean, Musikeneko Ikasleriaren Eskubide eta Betebeharren Araudia sinarazi zitzaien zentroko ikasleei. Bost orritako agirian puntu batek erakarri zuen arreta, eta protestak eragin. Araudiaren arabera, zuzendaritzak hutsegite oso larritzat jotzen zuen, eta hortaz, ikaslearen kaleratzea eragin zezaketen “kanpora begira Musikeneren izen ona eta irudia kaltetzen duten jarrerek”. Neurri horrekin, jada errezeloa sortzen hasia zen politikaren kontrako ahots kritikoak estaltzen zituen praktikan Rodriguez Susoren taldeak. Hain zuzen ere, garai hartan kaleratu zuten Musikeneko hainbat ikasle eta irakaslek Musikene salba dezagun manifestua, kudeaketa berriak urte luzeetan “eraikitako eredua” arriskuan jartzen zuela salatuz (egun musikarekin lotutako 2.700 pertsonen atxikimendua dauka testuak).\nJuan Carlos Perez zuzendari artistiko berriaren izendatzeak ere eragin zituen ika-mikak, 2010eko apirilean. Itoiz taldeko kide eta konpositorearen ibilbide artistikoa zalantzan jarri gabe, musika titulaziorik eta kudeaketa akademikoan eskarmenturik gabeko pertsona zela salatu zuten ikasleek. Aukeraketarako irizpideak goi mailako eskolako zuzendari akademiko bati dagozkionak ez zirela kritikatu zuten. Irakasleek ere “harridura” azalerazi zioten zuzendaritzari, eta hautaketa “desegokia” iruditzen zitzaiela jakinarazi. Perezek, kritiketatik ihesi, Musikeneko patronatuaren erabakian babestu zuen bere burua, ETBri eskainitako elkarrizketan: “Nik nire curriculuma aurkeztu nuen, eta patronatuak egokitzat eman zuen”.\nHezkuntzaren kalitatea gainbeheran\nIzendatu eta gutxira eskainitako elkarrizketa horretan, Musikenerako planteatzen ziren murrizketek izan zitzaketen ondorioak erlatibizatu zituen Juan Carlos Perezek: “Ez dut uste murrizketek eraginik izango dutenik hezkuntzaren kalitatean; zenbaki berrietara egokitzea izango da soilik”.\nKrisi ekonomikoari aurre egiteko asmoa zuten neurri berri horiek 27 irakasle kaleratzea eragin zuten, 2010eko abuztuan. 2010-2011 ikasturterako ikasle berrientzako plazak ere 114tik 50era murriztu nahi izan zituen zuzendaritzak, eta aldi berean, ikasleen espezializazioak 34tik 20ra mugatu. Irakasle eta ikasleen partetik sortutako mobilizazioek eta presioek atzera bota zuten zuzendaritzaren asmoa, eta azkenean 75 plaza eskaini ziren, aurreko ikasturtean baino nabarmen gutxiago, halere. Masterclass gisa ezagututako klase berezi bat bera ere ez da burutu azkeneko urtean, eta ikasleek egin ditzaketen hautazko irakasgaiak ere izugarri murriztu dira. Ikasle bakoitzaren musika tresnan trebatzeko praktika klaseak –orain arte pertsonalizatuak– kolektibizatzeko proposamena ere egin zuen zuzendaritzak.\nJuan Carlos Perezek esandakoaren kontra, Musikeneko ikasle eta irakasleek behin eta berriz salatu zuten zuzendaritzaren neurri berriek hezkuntzaren kalitatearen kalterako zirela. Ikasleen musika formaziorako indibidualtasuna –musika tresnen trebatze praktikoan batik bat– eta espezializazioetako aukera zabala ezinbestekoa zela nabarmendu zuten. Salatu zutenez, ospe handiko irakasleak kaleratuz, Musikenera irakasle horiekin ikastearren matrikulatuko liratekeen ikasle asko, ez ziren matrikulatuko. Enmanuel Ferrer-Laloe zentroko piano irakaslearen hitzetan, Musikene “musikaren fakultate teorikoa” bilakatzen hasia zen. Ikasleek, bestetik, “hezkuntza zentro batean enpresetako koste terminoak ezin” direla erabili salatu zuten, “musika formazioa ez delako torlojuak egiteko enpresa”.\nMusikenek urteetan lortutako “bikaintasuna”, Europan –are gehiago estatuan– erreferente bat izatera eraman zuena, arriskuan ikusi zuten ikasle eta irakasleek, zuzendaritzak hartutako neurrien ondorioz. Uste zuten posible zela egindako murrizketa “zorrotzak” gabe ere kalitate minimo bat bermatzea. Egoera ekonomikoari aurre egitea baino neurriek bestelako helburuak zituztela pentsatzen zuten ahotsak agertu ziren. Beñat Ralla ikaslearena da horietako bat, iritzi pertsonala dela nabarmendu nahi badu ere: “Nik askotan izan dudan susmoa da ez dutela Euskal Herrirako horrelako zentrorik nahi. Espainian ez badago, hemen ezta ere; ez dadila nabarmendu Euskal Herria zentzu horretan ere”. Rodriguez Suso koordinatzaile nagusiak esandakoak ez doaz ideia horretatik sobera urrun: “Musikene ez dadila parakaidista izan, ez dadila bikaintasunaren irla izan kaskarkeriaren ozeano erdian”.\nHilabeteek aurrera egin ahala, eta bestelako neurri eta susmo polemikoak medio –batik bat, Rodriguez Suso Pier Caorekin Parisen batzartu izanaren salaketa, hau ofizialki Orkestra Ikasketetako zuzendari izendatu aurretik– zuzendaritza berriaren kudeaketaren kontrako kritikak ugaritu zituen. Aurtengo maiatzaren lehenbiziko egunetan, Musikeneko zuzendaritza taldeko hiru kidek eta eskolako hamar sailburuek dimisioa aurkeztu zuten. Dimisioa eman zutenek zuzendaritzaren gardentasun falta eta Rodriguez Susoren irakasleekiko konfiantza eskasa salatu zuten. Era berean, azken hilabeteetako irakasle eta karguen hautaketa prozesuan erabilitako irizpideengatiko zalantzak agertu eta hezkuntzaren kalitatea murrizten zuen “prekarietatearekin” bukatzeko baliabideak exijitu zituzten. Egoerari ezin eutsita Juan Carlos Perezek berak dimisioa aurkeztu zuen maiatzaren 18an, karguan urtebete eskas eman ondoren.\nIkasleek, egoerari konponbidea emateko Rodriguez Suso koordinatzaile nagusiaren dimisioa ere ezinbestekoa zela iritzita, ordura arteko protestak areagotu eta greba deitu zuten maiatzaren 19an, ikasleen %68,75ek hala sinatuta. Donostiako Bulebarrean kontzertuak emanez gerturatu zioten gizarteari aldarrikapena.\nAzkenean, ekainaren 15ean, Rodriguez Susok Musikeneko patronatuaren esku utzi zuen bere kargua, eta honek dimisioa onartu hurrengo egunean. Horrela, hainbat egun lehenago Hezkuntza saileko arduradunek eta Musikeneko enpresa komiteak adostutako neurriari bidea ireki zion. Horren arabera, bi batzorde eratuko dira, kudeaketarako bata –hiru kiderekin, Patricio Goyalde buru izango duena– eta batzorde mistoa bestea, hezkuntza komunitateko sektore guztien ordezkaritza izango duena. Horiek izango dira, hemendik aurrera, Musikenera normaltasuna eramateko ardura izango dutenak, eta musika hezkuntzari kalitatea bueltatzeko erronka hartuko dutenak, kaltetutako “bikaintasuna” konpondu nahian. Ikasleak ere agertu dira neurriaren alde, eta esperantzaz bizi dute egoera, Rallaren iritziz “Patri Goyalde konfiantza ematen digun pertsona” baita.


Udalak, Zubillaga eta Olabarrieta auzoetan dituen hiru etxebizitza sozial alokairuan emateko deialdia kaleratu du — Oñatiko udala\nUdalak, Zubillaga eta Olabarrieta auzoetan dituen hiru etxebizitza sozial alokairuan emateko deialdia kaleratu du\nInteresatuek, eskaera aurkezteko, ekainaren 4ra arteko epea dute\nMaiatzaren 7ko tokiko gobernu batzarrean hartu zen erabakia da. Une honetan Zubillaga eta Olabarrietan hutsik dauden hiru udal etxebizitza sozialak alokairuan eman nahi dira. Konkretuki, Zubillaga auzoko 38, lehenengo ezkerra eta Olabarrieta 28, lehenengo eskuma eta ezkerra dira alokairura atera berri direnak.\nIzaera sozialeko etxebizitzak direnez diru sarrera urriak eta etxe premia duenari alokatzea da helburua. Alde horretatik, ez da hileroko errenta kopurua zehazten eta maizterraren diru sarreren arabera finkatuko da gerora, ordaindu beharreko alokairua.\nInteresatuek bete beharreko oinarrizko baldintzak, ohikoak dira: Oñatin gutxienez azken 5 urtetan erroldatuta egon eta bertan bizitzea eta eskatzaileen eta bizikidetza unitatearen urteko diru-sarrerak, lanbide arteko gutxieneko soldata baino 1,7 aldiz handiagoak ez izatea. Eskatzaileen egungo bizitokiari ere erreparatuko zaio eta errentan bizitzea, bizi diren etxebizitza prekarioa edota, desjabetzeko prozesuan egotea ere kontutan hartuko da.\nJasotzen diren eskaera guztiak, zehaztuta dagoen baremo baten arabera neurtuko dira. Eskatzaile bakoitzaren gizarte eta familia egoera, orain arte izan duen bizilekuaren egoera, lan gaitasuna eta egoera ekonomikoa egiaztatu eta baloratuko dira. Horren arabera, puntuaziorik altuena lortzen duten eskatzaileei alokatuko zaizkie udalak Zubillaga auzoko 38an duen lehenengo ezkerra eta Olabarrieta auzoko 28an dauden lehenengo ezkerra eta eskuma.\nEskaerak, udal bulegoetan egin behar dira eta bete beharreko baldintzei buruzko argibideak ere bertan eskuratu daitezke. Horretarako azken eguna, ekainaren 4a izango da.


Copyright - Joyería Domentx\nWeb gune hau osorik eta hura osatzen duten zatiak Espainiako eta nazioarteko jabetza intelektual eta industrialari buruzko legeek babesten dituzte.\nWeb gune honetako edukiei buruzko jabetza intelektualaren eskubideak Domentx bitxigintzako tailerrari dagozkio. Eskubide horietatik kanpo gelditzen dira edukiz hornitzeko dagokien kontratua sinatu duten enpresa horien edukiei buruzkoak.\nEdukien kopiatze, banaketa, jendaurreko komunikazio eta eraldaketa eskubideen erabilera soilik Domentx bitxigintzako tailerrari dagokio, hirugarrenek edukiak aipatzeko eskubidearen erabilerari kalterik egin gabe.\nWeb gune honetan sartzen den erabiltzaileak ezin izanen ditu goian aipatu elementuak kopiatu, aldatu, banatu, eskualdatu, argitaratu, laga, saldu, ez eta lortutako informazioan oinarritutako produktu edo zerbitzu berriak sortu ere.\nSoilik erabiltzailearen beraren erabilerarako ikusten eta kargatzen ahal da, eta ezin izanen zaie hirugarren pertsonei edo entitateei helarazi.\nErabiltzaileari espresuki debekatzen zaio web gune honetako edukiak edo egitura aldatzea, Domentx bitxigintzako tailerraren berariazko baimen idatzirik izan ezean. Web gune hau edo honen edukiak indarreko araudian ezarritakoaren kontra erabiltzea legez zigortzen ahalko da.


Han eta hemen: 2011/05\nAstelehen goizean, komunikabide anitzetan aipatzen zen euskarazko eta, bide beretik, hizkuntza gutxituetako CAPES (erakasle izateko konkurtso administratiboak) delakoetarako deialdirik ez zela eginen. Erabaki hori eta bere jakinarazpena, aitzineko ostiralekoa zen.\nBiharamunean, astearte goizean, ber komunikabideetan, zabaltzen zen 2012an, baietz, deialdi horiek idekiko zirela.\nEtiketak euskal herria, euskara, hizkuntz politika, hizkuntza, sareak\nEtxeko atea gakotu dut, denak lo dira oraino, on dagiela.\nGaur goizean, urtean bi aldiz gertatzen den EGA azterketaren lehen atala da. Zaindari lanetara noa.\nAutoan sartu, piztu eta parti.\nEtiketak azterketak, bea, euskara\nDuela hilabete bat, aspaldiko partez amnistiaren aldeko ekitaldi batean, batek « Errefuxiatuek... » oihukatu eta besteek « ...Euskadin bizi behar dute!! » jarraitu zutenean, pragmatismo haundiz, gure irudimen eta bilakaeraz gogoetatzearekin penatu ordez, errefuxiatuen artean ehuneko zenbata zitekeen bizkaitarra galdetu nion nire buruari.\nGure ereduari pentsatzeko orduan eta beste batekin konparatzekotan, bi bide har daitezke: edo beste herri bateko eredu garaikideari begiratu, edo gurean berean gertatu izanari soako bat eman.\nNahiago diot behatu bigarren honi, azkenean gauza beraz mintzo baikira, jende berez, leku berez eta elementu berez; hori baino gehiago, transmisioaren fenomenoa bera begiratuko, gizarte modernoarenak diren zenbait elementuz abstrakzio eginez (globalizazioa, politikak, demografia, teknologiak, …) nolazpait transmisio prozesuan eragiten duten parametroak direnak baina aldatzen ez dutenak eta, nire kasuan behintzat, transmisioaz/transmisioan aritzean, desbideragarriak gerta daitezkeelako.\nEtiketak euskara, hizkuntz politika, hizkuntza, iparraldea, kultura, LORALDI, transmisioa\nJoan den egun batez, arras informalki, batek galdetu zidan zer pentsatzen nuen, nola ikusten nuen transmisioaren gaia, iparraldean, hizkuntzaren aldetik orokorki. Azken denbora hauetan, zeinetan gauza frango irakurtzen eta entzuten ditudan, hizkuntza eta kultura, erakaskuntza eta transmisioari buruz, aitortu behar dut ez nuela jakin zer erantzun, bederen ez molde borobilean.\nTentazioa izan nuen, hastapen batean, alde onetan zentratuz, egiten den guziaren azpimarratzeko, nola egiturak ditugun, ekimen anitz burutzen den, jende frango hunkitzen, panorama aldatzen eta beste: hala baita. Aldi berean, nere alde ilunak xuxurlatzen zidan ezetz, ez zela hain sinplea, argia, ez zela hain baikorra izateko moldekoa. Eta alde ilunagoak, oihukatzen zidan, gainbeheran, debalde eskasetan aritzen ginela.\nHots, transmisioan ari garela, bai, kausitzen dugula? Neurri batean bai.. eta ez.\nEtiketak euskal herria, euskara, hizkuntz politika, hizkuntza, kultura, LORALDI, transmisioa\nIl y a - Gaêtan Roussel\nArgazkia: neon spreading by abrazier\nDenak nire zain.\n- Ez diozu erantzun nire galderari. Bada akats bat hor, falta da zerbait.\nEtiketak bea, bizia, egunerokotasuna\nBiluzik, agiriak dio:\nBaionako Sagarno Eguna : Ez dok hamahiru\nBaionako Ikastolek, Gau Eskolak eta Gure Irratiak osatzen duten Hiruki elkarteak ez du hamahirugarren Sagarno Egunik antolatuko, bederen 2011an. Azken bi urteetan, publikoa eta partaideak ohartu ez badira ere, gauza asko aldatu dira bereziki prestakuntza sailean, dela seguridade neurri, dela sagarnoaren eskuratze eta dela zerga berri (karparen eremuaren araberako zerga). Horrek behartu du Hiruki daraman ekipa ttipia, ardura haundiago eta lan gehiagoren bere gain hartzerat. Hortarat heltzen zailtasunak izan ditugu eta Sagarno Egunak lortu duen irudi eta izaite ederraren ez arriskutan ezartzeko, erabaki dugu aurtengo edizioari paso erraitea.Hamabi urtez, Sagarno Egunak hiriko animazioen artean bere lekua hartu du eta elkarteen arteko harremanak piztu euskal kulturaren ildotik eta euskararen zerbitzuko. Hamabi urte horietan partaide eta partzuer ainitz izan ditugu eta denak eskertzen ditugu ekarri diguten sustengua eta laguntzarentzat.\nEtiketak Baiona, kultura, Sagarno eguna\nClément-ek idatzi kantu ezaguna da hau, 1867an idatzia, hasiera batean amodio kantu gisa. Idatzi eta zenbait urtetara, Pariseko iraultzaren karietara, doi bat moldatu eta dedikatu zion Pariseko Komunetan ezagutu zuen erizain bati eta, ondorioz, exiliatua izan zen. Kantu honen euskarazko bertsioa badut entzunik noizbait baina hitzak ezin berriz atxeman.\nGaurko egunean, oraino, anitzek amodiozko kantu gisa ulertzen dute, primaderari izkiriatu kopla, bizi hobearen esperantzaren imnoa, gerezi gorri dirdirant gizen urtsuen bitarteko zorionaren alegoria.\nEtiketak "HanHemenka", aipamenak


Lubey - Wikipedia, entziklopedia askea.\nCanton of Briey (en)\n49° 14′ 41″ N, 5° 51′ 19″ E / 49.2447°N,5.8553°E / 49.2447; 5.8553Koordenatuak: 49° 14′ 41″ N, 5° 51′ 19″ E / 49.2447°N,5.8553°E / 49.2447; 5.8553\nLes Baroches, Fléville-Lixières, Lantéfontaine eta Ozerailles\n114 (%50.7) 114 (%50.7)\nLubey Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 209 biztanle zituen.\n2007an Lubey udalerrian erroldatutako biztanleak 209 ziren. Familiak 81 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 21 seme-alabarik gabeko familiak ziren, 39 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 88 etxebizitza zeuden, 77 familiaren etxebizitza nagusia ziren, 3 bigarren erresidentzia ziren eta 8 hutsik zeuden. Etxebizitza guzti hauek 88etxeak ziren. 77 etxebizitza nagusietatik 68 bere jabearen bizilekua ziren, 4 alokairuan okupaturik zeuden eta 4 doan lagata zeuden; 3 etxek bi gela zituzten, 3 etxek hiru zituzten, 18 etxek lau zituzten eta 52 etxek bost zituzten. 63 etxek euren parking plaza propioa zuten azpian. 25 etxetan ibilgailu bat zegoen eta 49 etxetan bat baino gehiago zituzten.\nLubey udalerriko biztanleria-piramidea 2009an .\n2007an lan egiteko adina zuten pertsonak 144 ziren, horien artean 99 aktiboak ziren eta 45 inaktiboak ziren. 99 pertsona aktiboetatik 89 lanean zeuden (48 gizon eta 41 emakume) eta 9 langabezian zeuden (6 gizon eta 3 emakume). 45 pertsona inaktiboetatik 11 erretiraturik zeuden, 19 ikasten zeuden eta 15 "bestelako inaktibo" gisa sailkaturik zeuden.\n2009an Lubey udalerrian 77 unitate fiskal zeuden, 206 pertsonek osaturik. Pertsona bakoitzeko diru-sarrera fiskalaren mediana urteko 18.234,5 euro zen.\n2007an zeuden 4 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 garraio enpresa zen eta 1 informazio eta komunikazio enpresa zen.\n2000. urtean Lubey udalerrian 4 nekazaritza-ustiategi zeuden.\nBNF: 15264395r (data)\nOrriaren azken aldaketa: 12 martxoa 2021, 14:35.


Courier frankiziak salgai | Frankizia aukerak | Franchiseek\n»Frankizia aukerak»Frantzian»Courier frankiziak\nNabarmendutako Mezularitza frankiziak\nAzken Posta frankiziak\nMensajeria industria oso handia izan da mundu osoan; izan ere, gero eta jende gehiago ari da sarean erosketak egiten eta erosketak egiten linean dendak bisitatu beharrean linean. Geroztik, teknologia garaiko adinekin jendeari egokiago iruditzen zaio beraiengana joatea eta beraiek lortzea. Beraz, teknologiaren abantaila honekin etengabe aurreratzen ari zaren unea izan liteke unea inbertsio bat egiteko eta mundu modernoa eta inguruko bezero potentziala aprobetxatzeko.\nCourier frankizia motak\nMundu osoan salgai daude Courier frankiziak, besteak beste:\nEntrega frankizia berdeak: gero eta kopuru handiagoak dira mezularitza berdeak dituzten frankiziak erabiltzen ez dituztenak, furgoneta baizik. Gero eta gehiago dira postazko frankiziak, bizikletaz bizkarrezurra erabiltzen dutenak salgaiak entregatzeko, ingurumena hobeak diren ondasunak emateko modu eraginkorragoa.\nLogistika kudeaketaren frankiziak - normalean biltegi bat HGVrekin eta ontziratu gabeko ontziratuekin kudeatzean datza. Transol eta Speedy Freight bezalako frankiziak.\nUrtea gero eta handiagoa da mezularien frankizia eskaria, jende askok sarean erostea aukeratzen baitute dendan baino. Korrikalari askorekin hurrengo egunean bidalketa oso prezio merkeetan eskaintzen dute.\nMezularitzako frankizia negozio baten abantailetako bat da zure negozioan zaudela, baina ez zuk zeuk bakarrik.\nMezularitzako frankizia aukera bat inbertitzen duzunean, izan merkantzia astunen ibilgailuen biltegia edo bizikletentzako oinarritutako entrega txikiagoko frankizia, maiz hornitzaileak sarri lurrean jo behar duen guztia emango dizu. Maiz frankizia inbertsioan sartzen da eta bizikleta seinaleztapenaren edo ibilgailuen livery aplikazioak, marketineko materialak, gunea hautatzeko aholkuak eta gehiago biltzen ditu. Abian jarritako zerbitzuak eta ekipamenduak frankizia-frankistatik aldatu egiten dira, beraz ziurtatu erosi aurretik frankiziaren dokumentazioan ageri dela.\nArakatu mandatarioen frankizia aukera anitzetan Franchiseek.


Pelikula: "Volver a empezar"\nLegazpiko karteldegiaren barruan zinema emanaldia "Volver a empezar" pelikularen proiekzioarekin.\nElgoibarko karteldegiaren barruan haurrentzako zinema emanaldia "Zapatos Rojos y los Siete Trolls" animazio pelikularen proiekzioarekin.\nZumaiako karteldegiaren barruan haurrentzako zinema emanaldia "Mi amigo Pony" pelikularen proiekzioarekin.\nTolosako karteldegiaren barruan haurrentzako zinema emanaldia "Elfkinak" animazio pelikularen proiekzioarekin.\nKontzertua: Musbika Ensemble\nMusbika Ensemble Ganbera Musika taldearen kontzertua.


Aldarrikapenak – Euskal Herriko Gay-Les Askapen Mugimendua\nYou are here: Home1 / Nortzuk gara2 / Aldarrikapenak\nBizitza sozialean, laneko eremu guztietan eta administrazioan homosexualitatearen aitorpen esplizitua. Harreman homosexualen onartze soziala, bizitza pribatuan zein publikoan.\nLege edota aurategietatik edozein motatako adierazpen edo praktika homosexual zigortzen edota oztopatzen duen artikulu oro kentzea.\nHezkuntza-sistema osoan gizon eta emakumeen rolak bereizten dituen edo sexista den edozein ezaugarri deuseztatzea. Norbere orientabide sexuala libreki erabakitzen ahalbidetzen duen heziera sexuala izan dadila, sexualitatea ez baita birsorkuntzarako bide soil bat, baizik eta, eta gehienbat, pertsonen arteko harremana eta plazer-iturria. Ezaugarriok betetzen ez dituen erakunde edo irakas-zentroei diru publikorik ez.


Atzerrian praktikak egiteko 60 beka, 30 urtetik beherako tituludunentzat | herria | GAUR8 - mila leiho zabalik\nAtzerrian praktikak egiteko 60 beka, 30 urtetik beherako tituludunentzat\nUztailaren 18ra arte zabalik dago EHUn «Atzerrian Praktikak Egiteko Bekak» programan izena emateko epea. Guztira 60 beka dira, ezagutza arlo askotarikoak, enpresetan zein erakundeetan lan egiteko.\nEHUk kudeatuko ditu edizio honek eskainzten dituen 60 bekak. (Luis JAUREGIALTZO | FOKU)\nAbian da 30 urtetik beherako tituludunei zuzendutako “Atzerrian Praktikak Egiteko Bekak” edo “Global Trainning” izeneko programa. Basque Trade & Investment-ek (Nazioartekotzeko Euskal Agentzia), SPRI-Enpresa Garapenerako Euskal Agentziak eta Lakuako Gobernuak bultzatutako ekimena da, eta 60 beka eskainiko ditu aurten.\nAraba, Bizkai eta Gipuzkoako gazte tituludunentzako programak mugaz gaindiko mugikortasuna bultzatzea du helburu. Ezagutza arlo zabaleko praktika ordainduak dira, enpresa zein erakundeetan, profil profesionalaren araberakoak eta prestakuntza praktikoko plan batean oinarrituta.\nIngeniaritza, teknologia, laborategi edo arkitekturarekin lotutako praktika profesionalez gain, beste arlo batzuk jorratzeko aukera dagoela zehaztu dute.\nKontserbazioa, emakumeen eskubideak...\nIzan ere, eskaintzan garapen jasangarriarekin zerikusia duten praktikak badaude, Nazio Batuen Munduko Itunen Sarean bertan, adibidez; baita kontserbazioarekin lotutakoak, Hegoafrikako Biodibertsitatearen eta Garapenaren Institutuan eta Hegazti Harrapariak Aztertzeko eta kontserbatzeko Zentroan, edota kultura arlokoak, Estatu Batuetako Euskal Museoan eta Lisboako edo Limerickeko galerietan.\nGenero berdintasunarekin eta emakumeen eskubideekin lotutako praktikak ere programaren barruan daude, Panamako NBE Emakumeak erakundean edo Promundo Globalen (Washington).\nEgonaldien iraupenari dagokionez, 6 eta 12 hilabete artekoak izan daitezke. Programaren inguruko informazioa EHUko webgunean dago eskuragarri, baita izena emateko sarbidea ere.


Oiasso Museoa - Hileta\nOiassoko nekropolia erromatar ereduarekin bat dator. Ohiko lurperatze-erritua errausketa zen. Gorpua hil-su batean erretzen zen eta gorpuzkiak familiaren hilobian lurperatzen zen kutxatila batean gordetzen ziren. Hiletak gauez egiten ziren eta hileta segizioan familiak parte hartzen zuen, esklaboak, hiletariak eta musikariak barne.\nErrausketaren aurretik, hildakoaren maskara (imago) bat egiten zen erle argizariarekin. Arbasoen maskarak hiletetan erakusten ziren. Familiaren jarraipena irudikatzeko modua zen. Behar bezala hilobiratzeko kezka jarrera desberdineko gizarte-taldeek partekatzen zuten.


Txomin Iturberi buruzko liburua aurkeztuko dute Uztaritzen | Euskal Herria | KAZETA\n2022 URT. 15 - 08:25h\nTxomin Iturberi buruzko liburua aurkeztuko dute Uztaritzen\nJokin Urain idazleak Gara egunkariaren bidez argitaratu liburuaren aurkezpena antolatu du Mediabaskek urtarrilaren 28rako. Urain bera, Mertxe Colina eta Xabier Zubizarreta izanen dira hizlari Lapurdiko herrian.\nTxomin Iturbe Aljerian hil baino urtebete lehenago. © Luis Nuñez\nTxomin Iturbe Abasolo (Arrasate, 1943 / Medea-Aljeria, 1987) garai ilunetan independentziaren alde zapalkuntzari aurre egin zion gazte belaunaldi bateko ekintzaile eta buruzagi karismatikoenetako bat izan zen. Bere arrastoa ere utzi zuen Ipar Euskal Herrian, gazte zelarik, 60ko hamarkadaren bukaeran ihes egin behar izan baitzuen bere sorleku zen Arrasatetik.\nJokin Urain idazleak ETAko militantearen biografia osatu du ‘Txomin, aurrera bolie’ liburuan. Bertan jasotzen dira ere lagun eta kide izan zituen beste hainbat lagunen ahotsak eta historiak. Gara egunkariak argitaraturik, orain Mediabaskek gaualdi bat antolatu du lan honen aurkezpena egiteko. Urtarrilaren 28an izanen da, arratsaldeko 20.00etan Uztaritzeko Lapurdi gelan.\nEkimenean Jokin Urain bera izanen da presente. Bere ibilbide literarioan zehar, hainbat genero garatu ditu, hots, eleberria, saiakera eta testigantza. Bederatzigarren liburua du honakoa. Harekin batera parte hartuko dute Mertxe Colina militante abertzale historikoa eta Xabier Zubizarreta, Arrasateko auzapez ohia eta Txomin Iturberen gaztetako laguna.\nTxomin Iturbek 1936-39ko gerla galduaren ondotik sorturiko euskaldunen belaunaldi baten izpiritua irudikatzen du. Herri gisa galzoriaren ertzeraino makurrarazita zegoen gizartean etorkizunaren alde zutitzera ausartu zen belaunaldia da Txominena. Etsipenaren isilpetik herri kontzientziaren kimuak berpiztera datorrena. Kulturan, borroka sozialean eta nazionalean, lantegietan, ikastoletan, kantagintzan...\nHerri ekimenetan eta kirolean, kooperatiban eta baserrian, premia ikusten zuen lekuan ekiten zion Txominek, eta askapen borrokan premia ikusi zuenean ETAn militatzen hasi zen. Hainbat aldiz atxilotu, konfinatu eta deportatu zuten; hainbat aldiz saiatu ziren talde parapolizialak hura hiltzen. 1987an zendu zen, Aljerian, 43 urterekin.\nMintzaldia euskaraz izanen da, frantsesezko itzulpenarekin eta liburua erosteko parada izanen du bertaratzen denak. Parte hartzeko izena eman behar da administration@mediabask.eus helbidera idatziz.


Euskerabili: MAITE MAITE MAITIA\nOrain del gutxi irakurri dut badagoela jendea bere buruarekin ezkontzen dena. Ez beste pertsona batekin edo, inoiz entzun dugun bezala, arraroa bada ere, ez animalia batekin. Ez. Horiek beren buruarekin ezkontzen dira. Gehiegi maite izango dute beren burua edo, agian, ez dute bikotekiderik aproposena aurkitu edo inor ez dago prest haiek aguantatzeko. Ez dakit.\nNeure burua maite dut, jakina. Baina ez dakit neure buruarekin ezkonduko nintzatekeen. Polita, jatorra, azkarra,... naiz. Hori argi dago. Lan ona daukat, etxea ordainduta..., azken batean, bikotekide ezin hobea. Baina, ez nintzateke neure buruarekin ezkonduko, batez ere, neure buruarekin haserretuko banintz ez nukeelako jakingo zer gertatuko litzatekeen nire buruarengandik bananduko banintz.\nEta zuek, ezkonduko zinatekete zeuen buruarekin? Zer deritzozue pertsona bat bere buruarekin ezkontzeari? Eta animalia batekin ezkontzeari? Nolakoa izan zen zuen ezkontza? Eta, ezkonduta ez bazaudete, baduzue ezkontzeko asmorik? Zergatik?\nEgilea: euskerabili ordua: 20:12\nEtiketak: Balendin deuna, Maitasuna\nBai oso ezkontza bitxia dela.\nNarzismoari lotuta dagoela, ematen du.Narziso pertsoania mitologikoa zen. Narziso bere burua asko maite zuen.Hain ederra ikusi zuenez, egun batean ibaian bere buruari begira begira zegoenean, errekatxoan erori zen eta ito egin zen.\nGaur egun sare sozialak, facebook, instagram eta pinterest, erabiltzen dituztenak askotan bere burua besterik ez dute islatu nahi izaten. Argazkirik ez ezik, bizitza unerik onenak ere, besterik ez zintzilikatzen dute. Ezagutzen ez baditugu, bizitza paregabea daukatela uste izango genuen.\nNeure burua inoiz ez ezkontzera ausartuko nintzateke. Batez ere, neure burua ondo ezagutzen dudalako.Beste pertsona batekin eskonduko banintz, ordea, guretzat abentura gabea hasiko litzatekeela, argi daukat. Niretzat, ezkontza gizakion artean izan behar da.: bi emakumeren arteko ezkontza, bi gizonen arteko ezkontza edo emakume eta gizonen artekoa.\nNire buruarekin pozik egon arren ez nintzateke nire buruarekin ezkondu!Arrozoi asko dauzkat hori ez egiteko baina hauen artean nagusiena da lelokeria hutsa iruditzen zaidalako!\nSuposatzen da guztiok gure buruarekin konforme egon behar dugula...Nik uste dut ezkontzeko beste pertsona bat behar duzula. Zure gustoko pertsona bat. Erraza eta dibertigarria egiten duela bizitza.\nNire kasuan, aurten ezkonduko naizenez, dena ondo ateratzea espero dut eta betirako izatea. Aitziber B2\nNire ustez, oso bitxia dela zuere buruarekin eskontzea.Narzisismoaren ezaugarri bat da, eta denok dakigu nola amaitu zen Narziso.\nAnimal batekin eskontzea arraroagoa da, azkenean zure buruarekin eskontzen bazara pertsona batekin eskontzen ari zara, baian animal bat ez da pertson bat bezala eta hala guztiz ere, harremana eduki ahal duzu animali batekin, baian ezin izan dzu berarekin eskontzea.\nOraindik, en nago ezkonduta, oso gaztea naizelako.Ez dakit ea ezkonduko naizen ala ez, bizitza oso luzea da eta ez dakit zer egingo dudan etorkizunean, baian ezkontzeko asmorik daukat, ez dakit nire gaur egungo bikotekidearekin edo beste pertsonarekin, baina ezkontzeko asmorik daukat.\nGarai moderno hauetan edozein gauza posiblea da, ta ni ados nago ia edozerekin beste gizakien kontra egiten ez bada. Badaude beste batekin ezkontzen direnak norbaiti beraien herentzia usteko, baina zure buruarekin ala animali batekin ezkotzen bazara, zer gertatuko da zure edukitzeekin? Aberatsa ez bazara, gure kasua den bezala, gauza hauek ez dizute axola, eta importatzen zaizuna da zure bizitzan gustura izatea, eta hori izan daiteke familiarekin, bikotearekin ala animaliekin bizitzen, baina niretzat zorakeri bat iruditzen zait animali batekin ezkontzeko ideia, baina betidanik ezagutzen ditugu irudizko izakiekin ezkontzen direnak: monjak, fraideak, apaizak eta abar.\nNire ustez ezkontzea legezko izaera duzun maitasuneko erlazioari ematea da. Bere buruarekin ezkontzen direnak ezkongai egotea legitimoa den arreta jarri nahi dute soilik nire ustez, eta ez besterik.\nIñaki B2 erabiltzaileak esan du...\nInoiz ez dut pentsatu gai hori buruz. Oso arraroa dela iruditzen zait. Litekeena da moda dagoela eta modu bat dela bakartasuna justifikatzeko. Gainera, San Balendin eguna bezala ezkontza honek parte komertziala dauka. Gainera, beste ospakizun desberdina agertu dira azken urtetan, esaterako "comunión civil" izenekoa. Norbaitek sortu dute jendeak dirua gastatzeko.\nAmaitzeko, beste moda bezala, urte gutxien barru ahaztuko dugu ezkontza modu honek.\nGaztelaniaz "sologamia" deitzen da. Eta azken boladan irakurri dudanez gero, modan dago Estatu Batuetan eta Europan. Nik ez dut ulertzen zergatik pertsona batek bere buruarekin ezkontzen duen. Ez dakit ea jaia izango den, edo opariak jasotzeko... Eta gainera ez dut uste, legezko abantailak edukitzen dituztenik...\nNi ez nago ezkonduta baina nire bikotekideakin bizi naiz orain dela hamasei urte. Eta, nire bikotearekin ez banaiz ezkondu, ez nintzateke inoiz nire buruarekin ezkonduko.\nNire kasuan, ezkondu behar izango ginateke, zeren ezkonduta pertsonak ezkongabe pertsonak legezko abantailak gehiago ditu\nNik ez diot sentsurik ikusten neure buruarekin ezkontzeari. Hori ezin da "ezkontza" deitu. Definizioz, ezkontza bi pertsonen batasuna da, ez pertsona batena animalia batekin eta ezta ere pertsona batena bere buruarekin. Hori eginten duten pertsonek arazo psikologikoak dituztela uste dut. Zeure buruarekin betiko egon nahi baduzu ez da ezer egin behar, inolaz ere, hori gertatuko da.\nNi ez naiz ezkonduta eta gaztea naizenez ez dut oso laster eskontzeko asmorik. Baina etorkizunean gustatuko litzaidake ezkontzea eta familia bat sortzea.\nEz dut inoiz entzun jendea bere buruarekin ezkontzen denik. Oso gauza arraroa iruditzen zait, baina badakizue gaur egun dena asmatuta dagoela...\nAgian, zahartzen ari naiz edo batere erromantikoa naizelako, baina ez nintzateke neure buruarekin ezkonduko.\nEz nago ezkonduta, eta ez daukat ezkontzeko asmorik. Etorkizunean, gauzak aldatu ahal dira eta nork daki..., baina ezkondu banintz, jaia bat egingo luke eta kito.\nAzkenean, beste pertsonei konpromisoan ipini duzu, eta maitasuna egunero frogatzen da.


ZIRKUITU IBILBIDEA 2 - 1. PABILOIA\nT(+34) 943 376 716\nF(+34) 943 372 772\nLEGE OHARRA · IRISGARRITASUNA HARREMANETARAKO\nTutorial honetan platano bat eta mandarina bat erabiliko ditugu fruta bongoak egiteko, baina beste edozein fruta erabili dezakezu!\nUSB kablea erabiliz Makey Makey plaka ordenagailura konektatu.\nKrokodilo kable batekin SPACE (zuriunea) jartzen duen konexioa eta platano bat konektatuko ditugu.\nBeste krokodilo kable bat EARTH (lurra) jartzen duen konexioetako batera konektatuko dugu.\nEsku batekin lurrera konektatutako krokodilo kablearen punta ukitzen dugun bitartean beste eskuarekin platanoa ukitzen badugu ordenagailuak zuriune tekla sakatu bagenu bezala ulertuko du. Probatu adibidez testu editore batean.\nOHARRA: platanorik ez badaukazue eskura SPACE konexiora konektatutako krokodilo kablearen punta zuzenean eskuarekin ukituta ere berdin funtzionatuko du. Bestela probatu beste gauza batzuekin!\nBeste krokodilo kable batekin Makey Makey plakaren ezkerreko gezia konexioa eta mandarina bat konektatuko ditugu.\nIreki nabigatzaile bat ordenagailuan eta joan https://apps.makeymakey.com/bongos/ webgunera. Esku bateko bi behatzekin lurrera konektatutako kablea ukitzen dugun bitartean platano eta mandarina ukitzen baditugu ordenagailuko bongoak joko ditugu!\nEsku batekin lurrera konektatutako krokodilo kablearen punta eta bestearekin platanoa ukitzean zirkuito elektrikoa ixten dugu. Elektrizitatea SPACE konexiotik irteten da, krokodilo kablean zehar platanora iristen da. Platanotik gure eskura pasatzen da eta gure gorputzean zehar igaro ondoren beste eskutik lurrera konektatutako kablean zehar Makey Makey-ra iristen da zirkuitua itxiz. Korrontea oso txikia denez ez dugu ezer nabaritzen, baina kontuan izan orokorrean elektrizitatea duten kableak ukitu behar.\nZirkuitua ixtean Makey Makey plakak ordenagailura teklatuko zuriunea tekla sakatzearen parekoa den seinalea bidaltzen du. Zirkuitua ez badago itxita, hau da, korronte elektrikoa ematen duten konexio bat eta lurra konexio bat ez badaude elkarren artean lotuta, Makey Makey plakak ez du seinalerik bidaltzen ordenagailura. Mandarinarekin beste zirkuitu desberdin bat osatzen dugu, kasu horretan ezkerrera gezia konexioan konektatuta dagoenez seinale hori bidaltzen da ordenagailura.\nMakey Makey bat\n3 krokodilo kable\nZIRKUITU IBILBIDEA 2 - 1.PABILOIA


Manifestua - BIA 2018\nBIA Urban Regeneration Forumaen hirugarren edizioak ekonomia produktiboaren eta hiri-egituraren arteko lotura du ardatz. Zer eragin izan dezakete produkzio-eredu berriek hiriaren biziberritzean? Ba al dira jardunbide egokien ereduak gure ingurunean? Zer ekintzaren bidez lor daiteke hiriak lurraldean duen itzala handiagoa izatea? Gaurdaino izan ez ditugun zer eragilek ekar dezakete iraultza, produkzioaren eta kontsumoaren artean oreka handiagoa lor dezan lurralde batek?\nHiriak, giza jardueraren eszenatoki natural etengabea den aldetik, zuzenean nozitzen du egitura produktiboan egindako aldaketa oro. Eredu ekonomikoak etengabe aldatze horrek lurraldeari eragiten dio zuzenean. Hala, industria astunaren itzala baztertu egin zen eta gainbehera egin zuen; haien lekua enpresa-parkeek hartu zuten, merkatuaren premia berrietara egokitzeko, baina lurraldearen oso zati handia hartu zuten, gure metropolialdeetara hedatuta. Egitura produktiboaren integrazio-maila hirian oso txikia da egun, eta industria ondoko garapen gehienak etxebizitza-segida eta hirugarren sektoreko ekipamendu bilakatu dira, eta horiek oso gutxitan lortzen dute jarduera-interesgune gisa egituratzeko gai izango diren auzo konplexuak eratzea. Hiria berroneratzeko planetatik ekonomia produktiboa baztertzeak berekin ekarri du produkzio-zentroak hiritik alde egin eta periferian kokatzea, eta horrek, aldi berean, beste arazo batzuk eragin ditu, hala nola, garraio-arazoak, kutsadurakoak eta hartu-eman sozialen alorrekoak. Hortaz, hainbeste desiratutako hiri mistoa oso gutxitan da mistoa; habitataren eta lanerako espazioen arteko desoreka hautematen da, eta bereziki eragiten die egoera ahulenean dauden langileei.\nNolanahi ere, nola lor daiteke ekonomia-birmoldaketa berriaren bidez, hiri-identitate bat hartzeko aukera sortzea, eta hiri-egitura berregituratzea, hiria saretzea eta hori guztia biztanleen onerako izatea?\nKontua ez da garai bateko hirietako industria-kemena berreskuratzea, baizik eta jarduera produktiboak ageriko egitea eta txertatzea, jarduera horiek gure hiri-egituretako atal eraginkorrak izatea. Fabrikazioarekin, mantentze-lanekin, konponketa-lanekin eta birziklatzekoekin lotutako enpleguek hiri-bizitzaren parte izan behar dute, enplegu horiek gabe hiria osatugabe geratzen baita. Zer aukera daude halako hiri produktiboa sortzeko? Zer jarduera sustatu behar dira, aldaketa hori eragiteko?\nBaliabide mugagabeak oinarri dituzten programen alde egin beharrean, erronka hurbilekoa berrasmatzean eta ekonomia zirkular eta alternatiboen aldeko apustua egitean datza, haien bidez oreka lortzeko bitartekoen eta helburuen artean, hiriaren eta paisaiaren artean, eta lurraldearen eta biztanleen artean. Egoera honek bultzada eragin behar du tokiko ekonomiak hobetzea lortzeko, belaunaldi berriko teknologia-industriak txertatzeko eta lehendik daudenak 4.0 iraultzak markatutako helburu berrietara egokitzeko. Hau da helburua: ondo saretutako egitura produktiboa eta lurraldean sustraitua sortzea, hazi eta berrasmatu ahal izango dena hiri erresiliente eta moldagarri baten esparruan, ez hiri hedakor batean.\nProblematikari buruzko ikuspegi zabalagoa edukitzeak aukera ematen du hainbat eskalatako espazioak lehenera ekartzeko: bai komunitate txikiak, beren elementu publiko eta pribatuak dituztela, zenbaitetan muga oso lausoa dutela, bai eta egitura zabalak ere, sektore edo barruti bat osorik hartzen dituztela. Edozelan ere, produkzio-eredu berrien ondorioz sortutako egoera hirien itzalean islatu da, hiriek ezinbestean abiarazi izan behar baitituzte beste estrategia batzuk eta lehendik zituzten egiturak egokitu egin behar izan baitituzte, baina horiek guztiak nekez dira bideragarriak benetako eraldaketarik gabe. Nahitaezko iraultza horrek eragina izan du, besteak beste, lana maila partikularrean ulertzeko moduan. Etxetik kanpo garatutako lan-eredu tradizionala aldatu egin da, eta etxebizitzak beste funtzio bat betetzen du; bizitza pertsonala eta lan-bizitza bere baitan hartzen duen eremu malgua da. Nola eragiten du etxebizitzak duen ezaugarri berri horrek bere ingurune hurbilenean? Zer sinergia-mota sor daitezke tipologia berri horien bidez?\nGure ingurune hurbilenera itzulita, begi-bistan da produkzioaren eta etxebizitzaren arteko loturak gure mendiak eta itsasertzak zeharkatu izan dituela. Hau da, burdinolak, errotak eta baserriak aurrekari interesgarri ditugu, erakutsi baitute hibridazioa oso aukera eraginkorra dela, ingurune naturala hobeto zaintzen dela eta hiri handietatik kanpo bizitzea posible dela. Landa-etxebizitzen eredu tradizionaletatik zer ikas dezakegu? Produkzio-eredu berrien bidez nola lor daiteke landa-eremuak eta bere ondarea lehenera ekartzea, berreskuratzea?\nGarai berriek ezinbestean eskatzen dute beste bide batzuk aztertzea, mugak gainditzeko eta ondo kohesionatutako estrategien premia ulertzeko, lurraldeen baliabideak eta ahalmenak maximizatzeko, eta habitata eta produktibitatea elkarren aurkakoak izango ez dituzten paisaia konplexuak sortzeko.


"Oholtzara bakarrik igo arren, taldearen babesa sentitzen dut" - Nafarroako Hitza “Oholtzara bakarrik igo arren, taldearen babesa sentitzen dut” – Nafarroako Hitza\n“Oholtzara bakarrik igo arren, taldearen babesa sentitzen dut”\n2020, uztailak 10 Elkarrizketak 230\nGizarte langilea da Estefania de Paz Asin (Iruñea, 1981), baina aktore lanetan aritu da azken hogei urteotan. Eskolan deskubritu zuen antzerkia, eta, hamaika diziplinatan trebatu eta gero, oholtza du orain berezko bizitoki. Itxialdiak etxetik urrun harrapatu zuen. Azken hilabeteotako gogoetak eta esperientziak abiapuntu hartuta, tailerra eginen du hilaren 16an, Uharteko Arte Garaikideko Zentroan.\nItxialdiaren ondorioz sortu da tailerra egiteko asmoa?\nBai. Uharteko Arte Garaikideko Zentroko Elisak [Arteta] deitu zidan, tailerra antolatzeko ideia proposatzeko. Nire alaitasuna nahi zuten konfinamenduko tristurari aurre egiteko. Eta baietz erantzun nien, noski. Gorputzaren inguruko laborategia eginen dugu, hiru ordukoa; haur, gazte, heldu eta zaharrak batera aritzea nahi dut. Ez dut gehiegi erran nahi mamiari buruz, baina argi utzi nahi dut jarduera ludikoa izanen dela, eta asmoa izanen dela itxialdiak utzi dizkigun hutsuneak betetzea, nolabait.\nNolakoa izan da itxialdia zuretzat?\nKontua da 2020ko otsailaren 20an 20:02an nire azken lana estreinatu nuela Iruñeko Gaiarre antzokian. Eo! izena du, eta obra horretan Olivia izeneko astronautaren rola betetzen dut. Ni naiz laneko zuzendaria eta ekoizlea ere. Erronka handia izan da niretzat antzezlan hori prestatzea: urrats txiki bat gizateriarentzat, baina hagitz handia niretzat! Estreinatu eta gero, atseden hartzeko beharra nuen, eta Tenerifera joan nintzen. Itxialdiak han harrapatu ninduen.\nBai. Batez ere, ziurgabetasunak eragiten zidan kezka eta beldurra. Zorionez, ez nintzen han bakarrik, eta etxea genuen eraikinean, gainera, bertze artista anitz zeuden. Zoragarria izan zen hori: konfinamendua, nolabait, egonaldi artistiko bilakatu zen. Arazoak gero etorri ziren, itzuli nahi izan nuenean. Kostatu zitzaidan. Apirilaren 5ean itzuli nintzen, azkenean.\nOsasun krisiak eragin al dio zure lanari?\nBai, noski. Tenerifetik ateratzeko presa handirik ez nuen agenda, bat-batean, hutsik gelditu zelako.\nGogorra izan da lan berria estreinatu bezain pronto hori gertatzea?\nEgia erran, eskertu dut etenaldia, lana prestatzeko prozesu osoak estres handia eragin didalako. Eta banuen beharra gelditzeko. Ekoizpen handia da, eta anitz lotu nau. Gauza bitxiak ere gertatu zaizkit! Pentsa, 2019ko otsailean, jada, Gaiarreko kideei erran nien nahi nuela ikusleek maskara janztea estreinaldian. Espaziora doan astronauta bat naiz Eo! obran, eta ez nuen gure planetatik deus eraman nahi! Gogoratzen dudanean, hotzikara sentitzen dut. Orain denok eraman behar dugu maskara!\nHasi zara mugimendua sumatzen kulturaren sektorean?\nEmaten du zerbait mugitzen hasi dela. Konpainia batzuk hasi dira emanaldiak lotzen, berriz ere. Baina agerraldi bat gertatuz gero, berriz ere egon gaitezke duela hiru hilabeteko egoera berean. Ziurgabetasun handia dago. Zuhur jokatu behar dugu, baina erabaki batzuk ez ditut ulertzen.\nBitxia iruditzen zait kulturarekin lotutako espazio anitz itxita egotea, edo segurtasun neurri zorrotzekin zabaltzea, eta, aldi berean, hegazkinez bidaiatzeko edo mezara joateko arazorik ez izatea.\nKultura izan da galtzaile krisian?\nKulturaren helburua da herritarrei pentsaraztea; pentsamendu kritikoa dugu, eta, ondorioz, anitzetan agintariei ez zaie interesatzen gure arloa sustatzea.\nKulturaren arloko langileok bat egin duzue, hain zuzen, erakundeen babesa eskatzeko.\nArtelekutik heldu zitzaigun deialdia, eta bat egin nahi izan genuen. Bat egiteko eta indartzeko saio bat egin dugu, egoerari elkarrekin aurre egiteko.\nOholtzan bakarrik egoten ohi zara.\nNire azken obran, adibidez, bakarrik nago oholtzan, baina, aldi berean, jende hagitz ona dut inguruan. Hamalau pertsonak osatutako lantalde bat ari da lanean ikuskizun horretan. Horregatik, oholtzara bakarrik igo arren, taldearen babesa sentitzen dut.\nBide luzea egin duzu jada; zure hautua izan da bakarrik aritzea?\nDuela hogei urte hasi nintzen lanean, eta denetarik egin dut. Ez naiz beti bakarrik aritu. Hautu horren alde egin dut, neurri handi batean, errazagoa delako lan egitea; hau da, errazagoa delako gisa horretako ikuskizun bat saltzea, edo toki batetik bertzera mugitzea. Nire garapenaren ondorio ere badela uste dut; eskarmentua dut, eta neure burua gai ikusten dut ordubete oholtzan bakarrik egoteko.\nEta orain, zer asmo?\nDerrigorrezko etenaldiak aukera eman dit nire azken obrari buruzko lan ikusezin anitz egiteko: txostena osatzen ari naiz, estreinaldiko bideoa prestatzen, kultur etxeetara informazioa bidaltzen… Lan eta lan ari naiz orain ere. Eta aukera baliatu nahi dut, gainera, obra, nolabait, egungo egoerara moldatzen saiatzeko.\nLurrari espaziotik egiten dio so zure pertsonaiak Eo! obran. Gogoeta egiteko beharra du?\nBai. Finean, antzerkigintza arte hagitz bizia da, eta nahiko nuke hilabeteotan gertatu denari buruzko gogoeta egin, obran barneratu ahal izateko. Mundu osoan gertatu da osasun krisia, eta horri buruz aritu nahiko nuke oholtza gainean. Hasieratik, gainera, nire asmoa izan da obra honekin Nafarroako mugak gainditzea, eta hemengo artea urrun eramatea.\nHogei urteko bidea. Nola gogoratzen duzu hasiera?\nInstitutuan anitz animatu ninduen literatura irakasle bat izan nuen. Haren eskutik hasi nintzen gelan aktore lanetan. Eta horrek emozioz betetako mundu bat ireki zidan. Argi izan nuen hori zela egin nahi nuena. Eta lortu dut. Egin eta egin, hori izan da nire eskolarik onena.\n« Espazio komun bat solastatzeko


Etxebarriko Udala - EtxebarriBus\nEtxebarribus - Udal Herri-Garraio Zerbitzua\n2005 urteaz geroztik, Etxebarrik badu Hiri-barruko garraio zerbitzua-EtxebarriBus- Etxebarriko Udalak finantzatua eta kudeatua. Metro geltokirainoko sarbidea errazten du. Metroraino “lotura-autobusa” izateaz gain udalerriko zerbitzuekin lotura ahalbidetzen du: Metroa, Euskotren geltokia, Ikastetxeak, Institutua, Osasun Zentroa,, Kiroldegia…\n1.Lineak Metroa Doneztebe, Kukullaga eta San Antonio auzoarekin lotzen ditu, orohar 15 minutuan behin eta ordu-puntetan 10 minutuan behin. 2.Lineak Legizamon Industrialdea eta Bokete auzoa lotzen ditu.\nEtxebarribus Creditrans-Barik sistemaren barruan dago, beraz, metroarekin konbinatuz deskontuak aplikatzen zaizkio. Martxan hasi zenetik erabiltzaile kopuruak gora egin du, baita asebetetze maila ere, gaur egun Etxebarrin ezinbesteko zerbitzu bilakatu da.\n2015ean zerbitzu honek 561.000 bidaia erregistratu zituen eta Bizkaia mailan gehien erabiltzen den 10 garraiobiderik erabilienetakoa da.\n2016tik zerbitzua 4 autobusek osatzen dute: 10 metroko 2 berri, zerbitzuaren titularrak izango direnak, eta 12 metroko beste 2 autobus, errefortzu eta ordezko gisa erabiliko direnak titularrak mantenu lanetan daudenean. Ingurumen arloko araudia betetzen dute, mugikortasun murriztua dutenentzako prestatuta daude baita umeen gurditxoentzako ere, informazio-pantailak dauzkate , bizikletak eramateko euskarria baita segurtasun pasiborako elementuak ere.\nEtxebarriko Udalaren apustu argia da edozein herritarri garraiobide publikoa ahalbidetuko dion zerbitzu unibertsala ematea, 3 ardatz nagusitan oinarritua: irisgarritasuna , unibertsala eta segurua.\nZerbitzu honen oinarria Ordenantza da, bertan EtxebarriBusaren erabilera ezartzen da erabiltzaileen beharretara egokiturik.\nEtxebarriBus berriaren irudiak >\nGazte Bonua (6-25 urte)\nGazte Bonua, Etxebarriko 6 eta 25 urte bitarteko auzokideei zuzentzen zaie. Egunean nahi diren bidai guztiak egiteko balio du eta irailetik ekainera bitartean erabil daiteke. Hileko prezioa 11 €koa da .\n131. MUG. EtxebarriBus - Gazte Bonua.\nOrdutegiak maiztazunaren arabera\nUztailan, abuztuan eta data berezietan ordutegi berriak argitaratuko dira\nOrdutegiak berreskuratzen dira maiatzaren 14tik aurrera (eskola-errefortzua izan ezik)\nOrdutegi berriak (pdf, 1,2 Mb)\nPrezioak (28. Ord. Fiskala)\nMOVEUSKADI. Informazio zerbitzua eta planifikatzailea Etxebarriko Udalak Etxebarribuseko datu guztiak integratu ditu


Bilboko udal merkatuek udako ordutegia aktibatuko dute. Deia, Noticias de Bizkaia\nBilboko udal merkatuek udako ordutegia aktibatuko dute\nHiriko zazpi Udal Merkatuek aste honetan estreinatuko dute irailera arte luzatuko den udako ordutegia.\nDEIA - 2017(e)ko ekainaren 15a, osteguna - 11:27etan eguneratua\nBilboko udal merkatu bat (DEIA)\nYolanda Díez Osasun eta Kontsumo Zinegotziak, erosketak merkatu horietan egitera animatzen du, hilabete beroak heltzen direnean “hornidurak modu osasungarrian geureganatzeko leku egokiena direlako”.\nBILBAO. Bilbao Zerbitzuak erakundearen barruan dauden Bilboko zazpi Udal Merkatuek –Erribera, Zabalgunea, Deustu, San Inazio, Labayru, Otxarkoaga eta Trauko–, aste honetan aktibatuko dute udako ordutegia. Ordutegi berria irailera arte luzatuko da, uda heltzean herritarrek hartzen dituzten erritmoen eta ohituren arabera, beren zerbitzuak denboraldiarekin bat etorriz eskaintzeko xedez.\nUrte osoan gehien itxaroten dugun denboraldietako batean, udan, sartzeko egun gutxi falta direnean, Bilboko Udaleko Osasun eta Kontsumo Sailaren esku dagoen Bilbao Zerbitzuak erakunde publikoak, hiri osoan zehar banatutako zazpi Udal Merkatuen ordutegi aldaketaren berri eman du, garai horrek dituen berezitasunekin bat etorriz. Yolanda Díez udal saileko Zinegotzi Eskuordetuak, hilabete beroak heltzen direnean “kalitatezko produktu osasungarriak prezio hoberenean eskuratzeko lekurik hoberena dira”.\nErriberako Merkatua, ekainaren 19tik irailaren 14ra: astelehenetan 08:00etatik 14:00etara;asteartetik ostegunera 08:00etatik 14:30era;ostiraletan eta jai bezperetan 08:00etatik 14:30era goizez eta 17:00etatik 20:00etara arratsaldez;eta larunbatetan 08:00etatik 15:00etara.\nZabalguneko Merkatua, ekainaren 15etik irailaren 14ra: astelehenetik larunbatera 07:30etik 14:30era.\nSan Inazioko Merkatua, ekainaren 15etik irailaren 14ra: astelehenetik larunbatera 08:00etatik 14:00etara, eta ostiraletan baita arratsaldez ere, 17:00etatik 19:30era.\nTraukoko Merkatua, ekainaren 15etik irailaren 14ra: astelehenetik larunbatera 08:00etatik 14:30era, eta ostiraletan baita arratsaldez ere, 17:00etatik 20:00etara.\nLabayruko Merkatua, uztailaren 3tik irailaren 8ra: astelehenetik ostegunera 08:00etatik 14:00etara;ostiraletan 08:00etatik 14:00etara eta 17:00etatik 20:00etara;larunbatetan 08:00etatik 14:00etara;eta abuztuko arratsaldeetan itxita.\nDeustuko Merkatua, ekainaren 15etik urriaren 1era: astelehenetik larunbatera 08:00etatik 14:00etara, eta ostiraletan baita arratsaldez ere, 17:00etatik 20:00etara.\nOtxarkoagako Merkatua, ekainaren 12tik irailaren 15era: astelehenetik larunbatera 08:00etatik 14:00etara, eta ostiraletan baita arratsaldez ere, 17:00etatik 19:30era, eta abuztuko arratsaldeetan itxita.


EAJk salatu du udalak uko egin diola 430.000 euroko diru laguntzari - Lasarte-oria - Txintxarri.eus\nEAJk salatu du udalak uko egin diola 430.000 euroko diru laguntzari\nTxintxarri Aldizkaria 2018-11-23 17:18\nSasoeta eta Landaberri ikastetxeak berritzeko lanen %60 ordaintzeko prest zegoen Eusko Jaurlaritza, baina obrak ez dira egin. "Aukera galdua da. Pena handia da, diru askoz ari gara hitz egiten", esan du Jon Antxordoki EAJko bozeramaileak.\nUdalak Sasoetako ikastetxeko fatxada eta estalkia eta Landaberri ikastolako estalkia aldatzeko aukera zuen, baina ez ditu Eusko Jaurlaritzaren diru laguntzak aprobetxatu. Horixe salatu du Jon Antxordoki EAJko zinegotziak. Haren kalkuluen arabera, guztira 430.000 euroko diru laguntzari uko egin dio Jesus Zaballos alkateak. "Diru asko da. Pena da, lan horiek egiteko premia badago eta".\nIkastetxeak udalaren menpeko lurretan daude, baina Hezkuntza sailari dagozkion zentroak direnez, Eusko Jaurlaritzak finantzazioan laguntzen du. Hain zuzen, %60 bere gain hartzen du. EAJk erakutsitako alkatetza dekretuan ikusten denez, udalak eta Eusko Jaurlaritzak akordioa zuten Sasoeta eta Landaberri ikastetxeak berritzeko.\nHonenbestez, Sasoeta ikastetxeko fatxada eta estalkia berritzeko 269.000 euro jartzeko prest zegoen Gasteiz. Eta Landaberri ikastolako estalkia aldatzeko, 162.000 euro emateko. Alegia, guztira 431.000 euroko diru laguntzaz aprobetxatu zitekeen Lasarte-Oriako Udala. Laguntza 2018ko martxoan hitzartu zuten, baina obrak egin ez direnez, udalak ez du dirudik jasoko.\n"Zaila da ulertzea Zaballos jauna ez gai izatea bi obra garrantzitsu horiek kudaetzeko, bereziki Eusko Jaurlaritzako Hezkuntza sailak azken urteetan Lasarte-Orian egin dituen eta egiten ari den inbertsioak kontutan hartzen baditugu: Garaikoetxeako jantokia, Oriarteko lehen zikloko eraikinaren estalkia, institutuko jantokia, eta Zumaburuko estalkia eta hainbat berriztatze lan", esan du Antxordokik.\nLandaberriko estalkia 2018ko aurrekontuetan sartu zuen EAJk, baina kendu egin zuten gero, alkateak hala eskatuta, aurrekontua orekatzeko. "Lasarte-Oriako EAJ-PNV udal taldeak Zaballos jaunari kudeaketa kontuetan ardura eskatu nahi dio. EAJ-PNVk erakutsi duen ardura Zumaburuko eraikineko obraren kasuan familiei lagunduz, zuzendaritzarekin denbora osoan harremana mantenduz eta Hezkuntza sailari zegozkion konpromisoak eta epeak bete zitzala exigituz. Ez al zen Zumaburuko eraikinaren egoera behar bezain larria izan orain beste eraikinetako obrak atzeratzen ibili behar izateko?".


Andoni Altzelai: "Jaiak antolatzea lana da, baita zaletasuna ere; ez nago kexatzeko moduan" - Arrasate - Goiena.eus\nAndoni Altzelai: "Jaiak antolatzea lana da, baita zaletasuna ere; ez nago kexatzeko moduan"\nMikel Arregi 2014-03-10 11:56\nAndoni Altzelai, SUDCek ospitale ondoan duen lokalean.\nArrasateko Aratusteak pasata, jai horietan protagonista izan ohi den Andoni Altzelairekin hitzordua egin dugu. Erretiratuta dagoenez, jaiak prestatzen laguntzeko denbora luzea duela esan digu, eta kalean giro ona sumatzen duela gaineratu.\nSaltsa guztietan sartuta dagoen perrexila zarela diote herrian, jaiak benetan bizi dituzun gizona zarela... Egia da hori?\nBaliteke horrela izatea, jaiak topera bizi izatea gustatzen zait, eta hori herriko jendeak badakiela uste dut. Urteak aurrera doaz, baina, eta orain parrandarako tarte txikiagoa daukat. Joan den astean Aratusteak izan dira, eta aitortu behar dizut urteak igarri egin ditudala oraingoan.\nNormala. Aratuste-zalea izanda, mozorro desberdinekin irten ohi zara inguruko herrietan...\nBai. Guk asteburu osoa aprobetxatu nahi izaten dugu. Larunbatean, Arrasateko desfilean parte hartzen dugu lagun guztiok. Igandean, berriz, deskantsua hartzen dugu. Bueno, deskantsua edo... Parranda-deskantsua, hobeto esanda! Igandean Aretxabaletako Aratusteetara joateko ohitura dugu, han dagoen giroa ikusi eta etxera bueltatu. Azkenik, martitzeneko sardinaren hiletaren antolaketan eta Herriko Plazan egiten den ekitaldian parte hartzen dut. Horren ostean, kalean bueltatxoa egiten dugu, eta aitortu behar dizut gau horretaz gehiago gozatzeko aukera dudala erretiratuta nagoenetik.\nAratusteak pasio dira zuretzat, beraz. Nondik datorkizu?\nAratusteetako nire lehen oroitzapena duela 55 urtekoa da, 60ko hamarkada hasierakoa, hain zuzen. Sasoi hartan, gure gurasoen adineko jendea ordura arte debekatuta izan ziren Aratusteetan parte hartzen hasi zen, eta orduan hasi zitzaidan jai hauenganako zaletasuna. Handik urte batzuetara, berriz, sardinaren kontua hasi zen. 1999an izendatu ninduten SUDCeko presidente, eta ordurako 20 urte neramatzan sardinaren hiletaren antolakuntzan. Pentsa, guztira 35 urte inguru izango dira saltsa hauetan sartuta nagoela.\nLagunen artean sortu zen sardinaren hiletaren kontua...\nAntton Zumalde eta Margusino zena hasi ziren sardinaren kontuarekin. Gero, gu sartu ginen, eta istorio honi jarraipena eman nahi izan genion. Gaur egun, Mikel Sanzberro, Jose Luis Albes eta hirurok gabiltza sardinaren hileta antolatzen. Orain dela bost urtetik hona gabiltza lan hauetan, erretiratu ginenetik-edo, gutxi gorabehera.\nHorrez gain, SUDCek urtean zehar antolatzen dituen beste zenbait ekimenen antolakuntzan ere parte hartzen duzu...\nBai, orain Aratusteak direla-eta sardinaren hileta antolatzen ibili garela esan dizut. Honen ostean, berriz, doke txapelketa etorriko da Aste Santu buelta horretan; eta gero, danborrada antolatzen hasiko gara sanjuanei begira. Ordurako, karrozak eraiki beharko ditugu ospitale ondoan daukagun tailerrean. Eta hori bakarrik ez. Jaietan egiten den helduen bazkaria ere guk antolatzen dugu, eta horrek lan handia eskatzen digu. Guztira, hamar bat ekintza antolatzen ditu SUDCek urtean zehar, eta guztietan parte harzeko ohitura daukat. Ikusten duzunez, ez daukagu aspertzeko denborarik.\nEskerrak erretiratuta zauden... Denborarik baduzu horrenbeste kontutan sartuta ibiltzeko?\nAitona ere banaiz, eta umea zaintzen denbora egiten dut. Orain, baina, lanean nenbilenean baino denbora luzeagoa daukat. Lehen, egunero zortzi ordu egiten nituen lanean, eta gero familiaz arduratu behar nuen. Orain, berriz, goizeko bederatzietan etxetik irten eta eguerdira arte kalean ibiltzen naiz, eta arratsaldean ere libre izaten dut, normalean. Jaiak antolatzea lana da, baina baita zaletasuna ere; beraz, ez dut uste kexatzeko moduan nagoenik.\nJaien antolakuntzan parte hartzea festaz gozatzeko beste modu bat izan daiteke, beraz...\nZure lana dela ikusten duzu, jendeak positiboki baloratzen duena, gainera, eta horrek asko pozten nau. Asko disfrutatzen dut jaien alde lan egiten, eta etorkizunean ere horretan jarraituko dut.


Asteazkena, 2020(e)ko maiatza(r)en 20-(e)an 10:58etan\nKathy Mullen: Heziketa-helburuak dituzten txotxongilo-filmetako sorkuntza-prozesuak\nAsteazken on guztioi!\nHobeagoak egingo al gara Kathyk mundu osoan txotxongiloekin egiten duen lan interesgarria entzunez? Oso interesgarria da hainbat errealitateren aurrean kontzientzia hartzeko txotxongiloekin egiten duen lana ezagutzeai!\nNO STRINGSeko Kathy Mullen: Heziketa-helburuak dituzten txotxongilo-filmetako sorkuntza-prozesuak.\nHerrialde jakin batzuetan hezkuntza-helburuak dituzten filmak sortzeko prozesua eta No Stringsen esperientzia azalduko ditu Kathyk. Film horietako batzuk ere erakutsiko ditu. No Strings Productions bideo-ekoiztetxe bat da eta New Yorken du egoitza. Entretenimenduko, hezkuntzako eta kulturako txotxongilo-filmak egiten ditu, mundu osoan arriskuan dauden haurrei mezuak zabaltzeko.


2. Eko-Euskadi 2020 - Eusko Jaurlaritza - Euskadi.eus\nEkoEuskadi 2020 da Euskal Autonomia Erkidegorako Garapen Iraunkorraren Estrategia, 2020 urtera begira. Estrategia horrek aurre egingo dio, lehen aldiz, EAEn garapen iraunkorraren arloko helburu estrategikoak zehazteko egitekoari, lehenik, eta iraunkortasunaren zeharkako printzipiotik eratorritako sektore-planak txertatzekoari, bigarrenik. Estrategiaren eginkizuna, funtsean, garapen iraunkorrarekin lotutako ekonomia-, gizarte- eta ingurumen-alderdiak osoki egituratzean datza, Eusko Jaurlaritzaren ekintza politikoa herrialde-proiektu berri batera bideratzeko: ekonomikoki lehiakorra, berritzailea eta ekoeraginkorra, gizarteari dagokionez bateratua eta arduratsua, eta ingurumenari dagokionez EAEko natura-ondarea osatzen duten ondasun eta baliabideen kalitatearekin konprometitutakoa.\nEkoEuskadi 2020 Gobernuaren ekintza politikoaren zeharkako erreferentzia puntu berri bat izango da, nahiz eta sektoreko politika eta helburuen zein horiei dagozkien sailen planen adierazpenak sail bakoitzaren berezko kudeaketa-eremuaren barruan jarraituko duen.\nEkoEuskadi 2020 Garapen Iraunkorreko Estrategia diseinatzea, ekonomia-, garapen- eta ingurumen-eredu berri baten inguruan sortutako Herrialde Proiektu baten xede edo helburu orokor baten inguruan, honako asmo hauekin:\nIkuspegiari dagokionez, Euskal Autonomia Erkidegoa gizarte konprometitu eta arduratsua bilakatzea epe ertainean, “3. industria iraultza” deritzen horren buruan jartzeko gai izango dena (ekoizpen sistemen pixkanakako deskarbonizazioa eta herritarren sentsibilizazioa energia-kontsumoaren jarraibideen gainean), eta gure herrialdeari nazioarteko erreferente izatea ahalbidetuko diona ekonomia eko-eraginkorraren esparruan (zerbitzu eta teknologia iraunkorrak ematea, merkatu berde berriak, eta abar), ikerketarenean, berrikuntzarenean eta ezagutzarenean, edo, beste era batera esanda, Ekonomia Berdearen lider izatera eramango gaituena\nGiza oparotasunari eta denboran mantentzeari dagokienez, ekonomia eta gizarte beharrak asetzea, eta egungo belaunaldiaren baliabide naturalak mantentzea ere bai, etorkizuneko belaunaldien beharrak asetzeko gaitasuna zalantzan jarri gabe.\nEkoEuskadi 2020 ekimen berritzailea da, izan ere, lehenengo aldiz sartzen du Euskal Autonomia Erkidegoaren nahiz gainerako autonomia-erkidegoen ibilbidean iraunkortasunari buruzko zeharkako alderdia, Garapen Iraunkorrari buruzko estrategia europarrekin eta espainiarrarekin koherentzia mantenduta, betiere.\nHura definitzerakoan, gaiari buruz dauden plan eta lan ugariak aintzat hartu dira. Edonola ere, 2001eko maiatzaren 15eko EBren Garapen Iraunkorraren Estrategia hartu da oinarrizko erreferentzia gisa, 2006ko ekainean Kontseilu Europarrak onetsitakoa, hausnarketa hau egiteko gida-esparru egokiena dela uste baita.\nEkoEuskadi 2020k hauteskunde-programan bildutako konpromisoei nahiz lehendakariak inbestidura-ekitaldian adierazitakoei erantzuten die. Lehendakariak EkoEuskadi aipatu zuen egun hartan etorkizuneko erreferentzia modura eta estrategia eta politikako ibilbide orri modura. Handik gutxira, Gobernu Kontseiluak adierazpen hura berretsi zuen (ekainaren 5ean, Ingurumenaren Mundu Mailako Eguna) Urdaibaiko Adierazpen edo Itunean. Halaber, estrategia Ingurumen, Lurralde Plangintza, Nekazaritza eta Arrantza sailburuak Legebiltzarrean edukitako agerraldian xehatu zen, sailburuak bere sailaren Jarduera Ildoak aurkeztu zituenean.\nHasiera batean, Eusko Jaurlaritzaren sail guztiak egongo lirateke sartuta, Lehendakaritza buru dela.\nUrdaibaiko Itunean aurreikusitako Sailen Arteko Batzordearen bitartez, EkoEuskadi 2020k finkatuko ditu iraunkortasunaren alorrean landu beharreko politikak, ildoak eta esparruko helburu estrategikoak. Lehendakaria prozesuaren lider politiko eta Batzordeko presidente izango da. Dagokion eskumen-esparruan, sail bakoitzak edukiko du egokitzat jotako plan eta jarduera sektorialak definitzeko, garatzeko, ezagutarazteko eta haiei balioa emateko ardura, iraunkortasunaren helburu komunerantz adostasunez eta aldi berean abiatzeko garaian.\nEkoEuskadi 2020 Garapen Iraunkorreko Estrategiaren inguruan garatu beharreko lanen oinarrian egongo den antolamendu-eskemaren proposamenak “Etorkizuneko Batzorde” bat sortuko du. Batzorde hori 10-15 aditu independente eta ospetsuk osatuko dute, helburu estrategikoak definitzen laguntzeko. Batzordea erronka berrien aurreko aholkularitza-organo nagusia izango da.\n2020ra begirako Euskadirentzako Garapen Iraunkorreko Estrategia honen ezarpen prozesuan, parte-hartzea ahalik eta zabalena izango da. Bertan esku hartzen duten eragile guztiek eta gizarteak, oro har, beren ideiak eta ikuspegiak aurkezteko aukera edukitzea lortu nahi da.\nSailek beren eskumenen esparruan diseinatuko dituzten plan eta jarduerak ezarri eta kudeatzeak araudia garatzea ekar dezake.\nEkoEuskadi 2020 estrategiaren ontze-aldian hainbat lan-batzorde antolatuko dira (ikus 7a), baina estrategia indarrean jartzeak ez du administrazio-entitaterik sortzea, moldatzea edo kentzea eragingo, ez eta horien eginkizuna, osaketa edo funtzionamendua aldatzea ere.\nZeharkako jarduera bat denez, 2020 urtera bitartean gauzatzekoa, eta, gainera, hainbat sailen esku-hartzea egongo denez, ezinezkoa da gastuari buruzko kopuru ekonomikoak edota hura finantzatzeko moduak aurrez erabakitzea.\nIngurumen, Lurralde Plangintza, Nekazaritza eta Arrantza Sailak bere gain hartuko ditu diseinuarekin zerikusia duten gastuak, eta bere ohiko aurrekontuaren kontura gauzatuko dira gastu horiek.\nEkoEuskadi 2020k izaera ekonomikoko neurriak (“Hobari fiskalak ingurumen kudeaketako ziurtagiriak dituzten enpresentzat”, Ekonomia eta Ogasun Sailarena), gizarte-izaerakoak (“Immigrazioko eta kulturen arteko bizikidetzako programentzako laguntzak EAEko udalerrietan”, Enplegu eta Gizarte Gaietako Sailarena) eta ingurumenarekin lotutakoak (“Euskadiren baso estalkiaren papera bultzatzea CO2 estolda-hobi den partetik”, Ingurumen, Lurralde Plangintza, Nekazaritza eta Arrantza Sailarena) bilduko ditu, eta horiek bakarka edo zeharka garatu beharko ditu sail batek edo hainbatek.\nEusko Jaurlaritzaren sail guztien esku-hartzea edukiko lukeen zeharkako neurri bat hau izan liteke: CO2 Zero Administrazioa.\nHalaber, beste neurri batzuk ere definituko dira. Horiek, sail jakin bat buru badute ere, iraunkortasun-irizpideak sartuko dituzte iraunkortasunaren hiru eremuetan (ekonomia, gizartea eta ingurumena). Horren adibide izan daiteke “Etxebizitzak Zaharberritzeko Plana”, Etxebizitza, Herri Lan eta Garraio Sailak sustatua; bertan, ekonomiaren alorreko aldagaiak (eraikuntzaren sektorea dinamizatzea), gizartearen alorrekoak (enplegua eta hondatutako guneak lehengoratzea) eta ingurumenekoak (lurzorua neurriz gain artifiziala ez bihurtzea, energia-eraginkortasuna zaharberritzerakoan edo hobari fiskalak etxebizitzan energia aurreztuz gero) jorratuko dira.\nSailak berak izango dira beren plan eta jarduera sektorial propioak diseinatuko dituztenak, beraz, horiek gorabehera, lankidetza eta koordinazioko planteamendu ezberdinak sortu ahalko dira beste administrazio batzuekin diseinuaren, burutzapenaren eta jarraipenaren fase ezberdinetan.\nDiagnostikoa eta esparru estrategikoa 2010/06/01 2011/03/16 Bukatuta\nPlana prestatzea 2011/03/01 2011/05/30 Bukatuta\nPlana onartzea 2011/06/14 2011/07/05 Bukatuta\nEstrategiaren garapena 2011/07/06 2020/12/31 Bukatuta\nEbaluazio data: 2012/03/12\nEcoEuskadi 2020 Estrategiaren hasierako ebaluazioa. 2012ko martxoa\nDokumentu Esteka: Documentu osoaEcoEuskadi 2020 Estrategiaren hasierako ebaluazioa. 2012ko martxoa\nLa evaluación se realizará en base al análisis de la evolución de los indicadores de sostenibilidad que figuran en el enlace adjunto\nDokumentu Esteka: INDICADORES DE SOSTENIBILIDAD


Eskolak aldaketa erradikala behar du - Ikastola Askatu\nMalagako Unibertsitateko Angel I. Perez Gomez katedraduna Ikastolen Elkarteak antolatuta eta Gasteizen ospatu diren XXII. Jardunaldi Pedagogikoetan izan zen eta oso gauza mamitsuak esan zituen. Bideo oraindik argitaratu ez badute ere, egin zioten elkarrizketaren bideoa eskura dugu eta 11 minututan esaten dituen gauzak oso interesgarriak iruditzen zaizkigunez eta, neurri handi batean, testuliburuekin eta gainontzeko dinamika zaharkituekin hausteko dugun planteamendua indartzera datozen gauzak direnez, zuekin guztiokin partekatu nahi dugu.\nCurriculum itxiek, errebalidek, kanpoko ebaluazio estandarizatuek edota testuliburuek eskaintzen duten homogeneizazioaren aurrean ikaskuntza pertsonalizatuaren garrantzia, betiko ikasgaiak landu beharrean, problema errealak, proiektuak eta kasuak lantzearen garrantzia, esparru guztietan ematen diren egoerak eta problemak ulertzen laguntzeko, ebaluazioa irakasleen esku uztea eta hezigarria izatearen garrantzia kanpoko azterketen aurrean, portfolioa hausnarketarako eta ikaskuntzarako ezinbesteko tresna ikasle bakoitzarentzat eta irakasleentzat, gelak zabaltzearen eta kooperazioaren beharra… dira, besteak beste, elkarrizketa labur honetan aipatzen dituen gai garrantzitsuenak. Ikusi eta baloratu.\nBy metxarri|2015-12-30T13:49:18+01:0015 martxoa, 2015|Albisteak, Hezkuntza|2 Comments\nJolaus 2015eko martxoaren 15a at 09:37 - Reply\nBideo ikusten hasi eta 26. segundoan gelditu behar izan det. Hauxe da entzun dudan lehenengo esaldia:\n“Bueno, pues los dos temas fundamentales que he venido a trabajar hoy y mañana con esta reunión de ikastolas es la enseñanza personalizada y la evaluación educativa”\nEta hortxe geratu naiz, ordenagailua itzaldu, etxetik alde egin, punching bag-ari astindu, kroketak egiten hasi… zer egin jakin gabe.\nIkastolok bi urte daramatzagu EKIrekin, ikasle guztientzat ikasmaterial berdina, arlo berdinetan banatuta eta eduki berdinekin modu berean ikastea eskatzen exijitzen zaienak ikasle guztiei. Ba al dago ezarri dugun eredu hori baino uniformeagorik, estandarragorik?\nProiektu honen lehentasunik handiena materiala lehenbailehen kalean jartzea izan zen. Ez baitut bestelako arrazoirik ikusten horrelako proiektu pedagogiko “berritzaile” baten atzean, ebaluazioaren alderdia behar bezala landu gabe abian ipintzeko. Ebaluazioaren atala ikastol bakoitzaren esku uztea aitzakia bat besterik ez da, izan ere, Elkartean badakite berrikuntza pedagogiko guztien muina ebaluazioa dela eta hortik abiatuta eraikitzen dela gero beste guztia.\nHara non, bi urteren bueltan, Malagako aditu bat ekartzen dute ikaskuntzaren pertsonalizazioaz eta ebaluazioaren inguruan hitz egitera. Ze ere ona garen gu ba horretan. A ze lotsa!\navailable domains 2015eko martxoaren 15a at 13:58 - Reply\nBada, Txanela Proiektuak 10 urte baino gehiago izango ditu eta oraindik ere ez dago ezertxo ere, nahiz eta hamaika aldiz horren inguruko informazioa edo orientazioa eskatu zitzaien.\nEKIren kasuan oso deigarria egin zitzaidan iaz Donostiako bulegoetatik EHko ikastola guztiei ebaluazio probak bidali zituztenean. Gero Wert ministroaren errebalidak kritikatuko dituzte. Jakina, guztiontzat berdinak, nola bestela!\nOndo esaten duzun bezala, lehentasuna beti da ikasmateriala kalera ateratzea saldu ahal izateko eta erakundearen kontuak salbatzeko. Ebaluazioa eta beste kontsiderazioak bigarren edo hirugarren planoan geratzen dira.\nTestuliburua oinarri duen edozein proiektua uniformatzailea da eta, hori ardatza den bitartean, pertsonalizazioa oso zaila edo ezinezkoa da.\nDena den, Jardunaldi Pedagogiko horietara ekartzen duten jendea kartela betetzeko oso ondo datorkie, baina esaten dituzten gauzak aintzat hartzea oso bestelakoa da. Gogoan daukat duela urte dezente Carles Monereo eta Neus Sanmartí ekarri zituztela. Euren hitzaldietan testuliburuak arbuiatu zituzten eta luze eta zabal testuliburuen erabileraren aurka mintzatu ziren, baita ebaluazio ereduaren aldaketaz, proiektuen bidezko lanketaz, ikasleak euren ikas-prozesuaren ardura hartzeaz… ere. Nik ezin nuen sinetsi. Testuliburu eta beste ikasmaterialen ekoizpena ardatz duen erakunde batek nola arraio ekartzen ditu horrelako pertsonak bere Jardunaldietara? -pentsatu nuen. Bada, ondorengo urteetan ekarri duten jendea ikusita, jorratu dituzten gaiak eta horien inguruan eskaintzen den ikuspegia ikusita eta Waldorf estiloko eskola berri baten sorkuntzaren atzean Ikastolen Elkartea dagoela jakitean, erabat konbentzituta nago ikastolok beti izan dugun ospe onari nola edo hala eutsi nahi diotela. Izan ere, erakunde horrek benetan bultzatzen duen ereduak zerikusi eskasa du Jardunaldietan entzuten diren mezu askorekin edo Waldorf estiloko eskola baten ereduarekin.\nBestalde, bukatzeko, oso bitxia da ikastoletako langileen jokabidea gai hauen inguruan. Gisa honetako mezuak zabaltzen dituzten pertsonen lanak, bideoak, elkarrizketak… zabaltzen ditugunean, ez diete inongo kasurik egiten eta, kasurik onenean, ameskeriatzat jotzen dituzte. Hori bai, Ikastolen Elkartearen zigilua baldin badarama (bideo horrekin gertatzen den bezala), orduan “atsegin dut” botoia gogo handiz sakatzen dute eta Vatikanoaren bedeinkapena duenez, “Amen” esaten dute. Ez dut ezer esango pertsona horien jokabideaz, mezu horiek gu garenean botatzen dituztenak. Jardunaldi hauetan egondako irakasle batek esan zidanean “zuk esaten dituzun gauzak entzun ditugu berriro”, galdetu nion ea orain sinesten ote zuen. Baietz erantzun zidan. No comment! Hemendik aurrera, zabaldu nahi ditugun edo aurrera eraman nahi ditugun ideiei zigilu hori jartzen hastea pentsatzen hasita nago. Agian, horrela zer edo zer lortuko dugu.\nfilm izle(e)k Ebaluaziorekin jarraituz bidalketan


"Rockdelux" musika aldizkari mitikoak bere ateak itxi ditu 35 urteren ondoren — Gaztezulo\n"Rockdelux" musika aldizkari mitikoak bere ateak itxi ditu 35 urteren ondoren\n"Rockdelux" musika aldizkari mitikoak bere ateak itxi ditu 35 urteren ondoren Espainiar estatuko prentsa musikalaren ikurretako batekin ere amaitu du koronabirusak. Hala ere, aspalditik zegoen krisi sakon batean sartuta. https://www.gaztezulo.eus/albisteak/rockdelux-musika-aldizkari-mitikoak-bere-ateak-itxi-ditu-35-urteren-ondoren https://www.gaztezulo.eus/albisteak/rockdelux-musika-aldizkari-mitikoak-bere-ateak-itxi-ditu-35-urteren-ondoren/@@download/image/img_lteixidor_20191119-221400_imagenes_lv_propias_lteixidor_rockdelux_5976_24-kAXB-U48950097308eQF-992x558@LaVanguardia-Web.jpg\nEspainiar estatuko prentsa musikalaren ikurretako batekin ere amaitu du koronabirusak. Hala ere, aspalditik zegoen krisi sakon batean sartuta.\nHala, maiatzeko Rockdelux aldizkaria izango da azkena. 35 urteko ibilbidearen ostean jada ez da gehiago paperean Rockdelux aldizkaririk argitaratuko argitaletxeen sektorean aspalditik pairatzen duen beherakadaren eta egungo krisiaren eraginez.\nIzan ere, paperean argitaratzeko zailtasunak geroz eta handiagoak dira. Rockdelux-en kasuan salmentak izugarri murriztu dira eta oro har, komunikabideen egoera ez da erraza. Hori dela eta, ateak ixtea erabaki du aldizkari historikoak. Modu duinean egin nahi izan du, inongo zorrik utzi gabe eta langile, kolaboratzaile eta hornitzaileekiko zituen konpromisoei muzin egin gabe.\nRockdelux erreferentea izan da prentsa musikalean bere ibilbidea hasi zuen une beretik 1984an. Ia beti musika alternatiboaren alde eginez, musikazale ipurterreenen nahiak asetzen ahalegindu da, eta baita lortu ere. Horren adibide da Lisabö euskal taldea Rockdelux aldizkariko azala izana edota euren azken diskoaren estreinaldia (Eta Edertasunaren Lorratzetan Biluztu Ginen, 2018) Rockdelux-en web gunean egin izana.\nBeti da penagarria komunikabide baten amaiera, baina are penagarriagoa eredu masiboetatik aldetzen den kultura hedatzen saiatzen den komunikabide baten itxiera. Musikazale guztion izenean milesker urte guzti hauetan horrenbeste musika on aurkitzen laguntzeagatik!